प्राचीन भारतीय इतिहास के स्रोत (Sources of Ancient Indian History) » प्राचीन इतिहास » Historyguruji\nJanuary 11, 2021 January 16, 2021 Dr. Jai Prakash\nभारतवर्ष संसार के प्राचीनतम् एवं महानतम् देशों में अग्रगण्य है। ऐतिहासिक स्रोतों की दृष्टि से इतिहासकारों ने प्राचीन भारतीय इतिहास को तीन भागों में विभाजित किया है। जिस काल के लिए कोई लिखित सामग्री उपलब्ध नहीं है, जिसमें मानव का जीवन अपेक्षाकृत असभ्य था, ‘प्रागैतिहासिक काल’ कहलाता है। उस काल को इतिहासकारों ने ‘ऐतिहासिक काल’ कहा है जिसके लिए लिखित साधन उपलब्ध हैं और जिसमें मानव सभ्य बन गया था। प्राचीन भारत में एक ऐसा भी काल था जिसके लिए लेखनकला के प्रमाण तो हैं, किंतु या तो वे अपुष्ट हैं या फिर इनकी गूढ़ लिपि को अभी तक पढ़ा नहीं जा सका है। इस काल को ‘आद्य इतिहास’ कहा गया है। हड़प्पा की संस्कृति और वैदिककालीन संस्कृति की गणना ‘आद्य इतिहास’ में ही की जाती है। इस प्रकार हड़प्पा संस्कृति के पूर्व का भारत का इतिहास ‘प्रागैतिहास’ और लगभग 600 ई.पू. के बाद का इतिहास ‘इतिहास’ कहलाता है।\nइतिहासकार एक वैज्ञानिक की तरह उपलब्ध ऐतिहासिक सामग्री का अध्ययन एवं समीक्षा कर अतीत का वास्तविक चित्र प्रस्तुत करने का प्रयास करता है। प्राचीन भारतीय इतिहास के अध्ययन के लिए शुद्ध ऐतिहासिक सामग्री अन्य देशों की तुलना में बहुत कम उपलब्ध है। भारत में यूनान के हेरोडोटस या रोम के लिवी जैसे इतिहास-लेखक नहीं हुए, इसलिए पाश्चात्य मनीषियों ने यह प्रवाद फैलाया कि भारतवर्ष में वहाँ के जन-जीवन की झाँकी प्रस्तुत करनेवाले इतिहास का पूर्णतया अभाव है क्योंकि प्राचीन भारतीयों की इतिहास की संकल्पना ठीक नहीं थी। निःसंदेह, प्राचीन भारतीयों की इतिहास की संकल्पना आधुनिक इतिहासकारों की इतिहास से भिन्न थी। आधुनिक इतिहासकार जहाँ घटनाओं में कार्य-कारण संबंध स्थापित करने का प्रयास करता है, वहीं भारतीय इतिहासकारों ने केवल उन्हीं घटनाओं का वर्णन किया है जिनसे जन-साधारण को कुछ शिक्षा मिल सके। महाभारत में भारतीयों की इतिहास-विषयक संकल्पना पर प्रकाश डालते हुए कहा गया है कि ‘ऐसी प्राचीन रूचिकर कथा जिससे धर्म, अर्थ, काम और मोक्ष की शिक्षा मिल सके, ‘इतिहास’ कहलाती है।’ यही कारण है कि प्राचीन भारत का इतिहास राजनीतिक कम और सांस्कृतिक अधिक है। यद्यपि भारतीय समाज के निर्माण में धर्म की महत्त्वपूर्ण भूमिका रही है, किंतु अनेक सामाजिक, आर्थिक एवं राजनीतिक कारण भी थे जिन्होंने भारत में अनेक आंदोलनों, संस्थाओं और विचारधाराओं को जन्म दिया। प्राचीन भारतीय इतिहास के स्रोतों को मुख्यतया दो भागों में विभाजित किया जा सकता हैं-1. साहित्यिक स्रोत 2. पुरातात्त्विक स्रोत।\nसाहित्यिक स्रोत के अंतर्गत साहित्यिक ग्रंथों से प्राप्त ऐतिहासिक तथ्यों की समीक्षा की जाती है। ब्राह्मण और बौद्ध-जैन ग्रंथों से स्पष्ट है कि प्राचीन भारतीयों में ऐतिहासिक बुद्धि पर्याप्त मात्रा में विद्यमान थी। कल्हण ने राजतरंगिणी में लिखा है कि ‘योग्य और सराहनीय इतिहासकार वही है जिसका अतीतकालीन घटनाओं का वर्णन न्यायाधीश के समान आवेश, पूर्वाग्रह व पक्षपात से मुक्त है।’ चीनी यात्री ह्वेनसांग ने भी लिखा है कि भारत के प्रत्येक प्रदेश में राजकीय अधिकारी प्रमुख घटनाओं को लिखते थे। भारत के प्राचीन साहित्यिक ग्रंथों से प्राचीन भारतीय इतिहास के बारे में पर्याप्त ज्ञान होता है। इन साहित्यिक स्रोतों को तीन भागों में बाँटा जा सकता है-(क) धार्मिक साहित्य, (ख) धर्मेतर (लौकिक) साहित्य, (ग) विदेशी यात्रियों के विवरण।\nधार्मिक साहित्य को तीन वर्गों में विभाजित किया जा सकता है- 1. ब्राह्मण साहित्य, 2. बौद्ध साहित्य और 3. जैन साहित्य।\nब्राह्मण साहित्य प्राचीन भारतीय इतिहास की जानकारी के प्रमुख स्रोत हैं। यद्यपि भारत का प्राचीनतम् साहित्य प्रधानतः धर्म-संबंधी ही है, फिर भी ऐसे अनेक ब्राह्मण ग्रंथ हैं जिनके द्वारा प्राचीन भारत की सभ्यता तथा संस्कृति पर प्रकाश पड़ता है। ब्राह्मण साहित्य के अंतर्गत वेद, ब्राह्मण, उपनिषद्, महाकाव्य, पुराण, स्मृतियाँ आदि आती हैं। वे निम्नलिखित हैं-\nवेद : ब्राह्मण साहित्य में सर्वाधिक प्राचीन व महत्त्वपूर्ण ग्रंथ ऋग्वेद है। इस ग्रंथ से प्राचीन आर्यों के धार्मिक सामाजिक एवं आर्थिक जीवन पर अधिक और राजनीतिक जीवन पर अपेक्षाकृत कम प्रकाश पड़ता है।\nउत्तरवैदिक कालीन (लगभग 1000-600 ई.पू.) आर्यों के संबंध में ज्ञान प्राप्त करने के लिए यजुर्वेद, सामवेद और अथर्ववेद संहिताओं का उपयोग किया जाता है। अथर्ववेद में आर्य-अनार्य संस्कृति के सम्मिश्रण का संकेत मिलता है। वैदिक परंपरा वेदों को अपौरुषेय अर्थात् दैवकृत मानती है जिसके संकलनकर्ता कृष्ण द्वैपायन माने जाते हैं। वेदों से आर्यों के प्रसार, पारस्परिक युद्ध, अनार्यों, दासों और दस्युओं से उनके निरंतर संघर्ष तथा उनके सामाजिक, धार्मिक तथा आर्थिक संगठन की जानकारी प्राप्त होती है।\nब्राह्मण ग्रंथ : वैदिक मंत्रों तथा संहिताओं की गद्य-टीकाओं को ब्राह्मण कहा जाता है। सभी वेदों के अलग-अलग ब्राह्मण ग्रंथ हैं। इन ब्राह्मण ग्रंथों से उत्तर वैदिककालीन आर्यों के विस्तार और उनके धार्मिक विश्वासों का ज्ञान होता है। प्राचीन ब्राह्मणों में ऐतरेय, शतपथ, पंचविश, तैत्तरीय आदि विशेष महत्त्वपूर्ण हैं। ऐतरेय ब्राह्मण से राज्याभिषेक तथा अभिषिक्त नृपतियों के नामों की जानकारी मिलती है तो शतपथ ब्राह्मण गांधार, शाल्य, केकय, कुरु, पांचाल, कोशल तथा विदेह के संबंध में महत्त्वपूर्ण सूचनाएँ देता है।\nआरण्यक : अरण्यों (जंगलों) में निवास करनेवाले संन्यासियों के मार्गदर्शन के लिए लिखे गये आरयण्कों में दार्शनिक एवं रहस्यात्मक विषयों यथा- आत्मा, मृत्यु, जीवन आदि का वर्णन है। अथर्ववेद को छोड़कर अन्य तीनों वेदों (ऋग्वेद, यजुर्वेद और समावेद) के आरण्यक हैं। आरण्यकों में ऐतरेय आरण्यक, शांखयन आरण्यक, बृहदारण्यक, मैत्रायणी उपनिषद् आरण्यक तथा तवलकार आरण्यक (जैमिनीयोपनिषद् ब्राह्मण) प्रमुख हैं। ऐतरेय तथा शांखयन ऋग्वेद से, बृहदारण्यक शुक्ल यजुर्वेद से, मैत्रायणी उपनिषद् आरण्यक कृष्ण यजुर्वेद से तथा तवलकार आरण्यक सामवेद से संबद्ध हैं। तैत्तिरीय आरण्यक में कुरु, पंचाल, काशी, विदेह आदि महाजनपदों का उल्लेख मिलता है।\nउपनिषद् : उपनिषद् भी उत्तर वैदिककालीन रचनाएँ हैं। उपनिषदों की कुल संख्या 108 बताई जाती है, किंतु ईश, केन, कठ, मांडूक्य, तैत्तिरीय, ऐतरेय, छांदोग्य, श्वेताश्वतर, बृहदारण्यक, कौषीतकी, मुंडक, प्रश्न, मैत्रायणी आदि प्रमुख उपनिषद् हैं। उपनिषद् गद्य और पद्य दोनों में हैं, जिसमें प्रश्न, मांडूक्य, केन, तैत्तिरीय, ऐतरेय, छांदोग्य, बृहदारण्यक और कौषीतकि उपनिषद् गद्य में हैं तथा ईश, कठ, केन और श्वेताश्वतर उपनिषद् पद्य में हैं। उपनिषदों की सर्वश्रेष्ठ शिक्षा यह है कि जीवन का उद्देश्य मनुष्य की आत्मा का विश्व की आत्मा से मिलना है। इसको पराविद्या या अध्यात्म-विद्या कहा गया है। भारत का प्रसिद्ध आदर्श वाक्य ‘सत्यमेव जयते’ मुंडकोपनिषद् से ही लिया गया है।\nवेदांग : वैदिक काल के अंत में वेदों के अर्थ को अच्छी तरह समझने के लिए छः वेदांगों की रचना की गई। वेदों के छः अंग हैं- शिक्षा, कल्प, व्याकरण, निरुक्त, छंदशास्त्र और ज्योतिष। वैदिक स्वरों का शुद्ध उच्चारण करने के लिए शिक्षाशास्त्र का निर्माण हुआ। जिन सूत्रों में विधि और नियमों का प्रतिपादन किया गया है, वे कल्पसूत्र कहलाते हैं। कल्पसूत्रों के चार भाग हैं- श्रौतसूत्र, गृहसूत्र, धर्मसूत्र और शुल्वसूत्र। श्रौतसूत्रों में यज्ञ-संबंधी नियमों का उल्लेख है। गृहसूत्रों में मानव के लौकिक और पारलौकिक कर्त्तव्यों का विवेचन है। धर्मसूत्रों में धार्मिक, सामाजिक एवं राजनीतिक कर्त्तव्यों का उल्लेख है। यज्ञ, हवन-कुंड, वेदी आदि के निर्माण का उल्लेख शुल्वसूत्र में किया गया है। व्याकरण-ग्रंथों में पाणिनि की अष्टाध्यायी महत्त्वपूर्ण है। ई.पू. की दूसरी शताब्दी में पतंजलि ने अष्टाध्यायी पर महाभाष्य लिखा। यास्क ने निरुक्त (ई.पू. पाँचवीं शताब्दी) की रचना की, जिसमें वैदिक शब्दों की व्युत्पत्ति का विवेचन है। वेदों में अनेक छंदों का प्रयोग किया गया है।\nस्मृतियाँ : ब्राह्मण ग्रंथों में स्मृतियों की रचना सूत्र साहित्य के बाद हुई। इन स्मृतियों से मानव के संपूर्ण जीवन से संबंधित विधि-निषेधों की जानकारी मिलती है। संभवतः मनुस्मृति (लगभग 200 ई.पू. से 100 ई. के मध्य) एवं याज्ञवल्क्य स्मृति (100 ई. से 300 ई.) सबसे प्राचीन हैं। मेधातिथि, मारूचि, कुल्लूक भट्ट, गोविंदराज आदि टीकाकारों ने मनुस्मृति पर, जबकि विश्वरूप, अपरार्क, विज्ञानेश्वर आदि ने याज्ञवल्क्य स्मृति पर भाष्य लिखे हैं। नारद (300 ई. से 400 ई.) और पराशर (300 ई. से 500 ई.) की स्मृतियों से गुप्तकालीन सामाजिक व धार्मिक जीवन पर प्रकाश पड़ता है। बृहस्पति (300 ई. से 500 ई.) और कात्यायन (400 ई. से 600 ई.) की स्मृतियाँ भी गुप्तकालीन रचनाएँ हैं। इसके अलावा गौतम, संवर्त, हरीत, अंगिरा आदि अन्य महत्त्वपूर्ण स्मृतिकार थे, जिनका समय संभवतः 100 ई. से लेकर 600 ई. तक था।\nमहाकाव्य : वैदिक साहित्य के उत्तर में रामायण और महाभारत नामक दो महाकाव्यों का प्रणयन हुआ। उपलब्ध साक्ष्यों के आधार पर इन महाकाव्यों का रचनाकाल चौथी शती ई.पू. से चौथी शती ई. के मध्य माना जा सकता है।\nरामायण की रचना महर्षि वाल्मीकि द्वारा पहली एवं दूसरी शताब्दी ई. के दौरान संस्कृत भाषा में की गई। रामायण में मूलतः 6,000 श्लोक थे, जो कालांतर में 12,000 हुए और फिर 24,000। इसे चतुर्विंशति सहस्त्री संहिता भी कहा गया है। रामायण में वर्णित व्यवसायों और भोजन से लगता है कि इस ग्रंथ में दो विभिन्न सांस्कृतिक स्तरों पर रहनेवाले दो प्रमुख मानवीय वर्गों का वर्णन है। रामकथा पर आधारित ग्रंथों का अनुवाद सर्वप्रथम भारत से बाहर चीन में किया गया।\nमहाभारत महाकाव्य रामायण से बृहद् है। मूल महाभारत का प्रणयनकर्त्ता वेदव्यास को बताया जाता है। इसका रचनाकाल ई.पू. चौथी शताब्दी से चौथी शताब्दी ई. माना जाता है। महाभारत में मूलतः 8,800 श्लोक थे और इसका नाम ‘जयसंहिता’ था। बाद में श्लोकों की संख्या 24,000 होने के पश्चात् यह वैदिक जन ‘भरत’ के वंशजों की कथा होने के कारण ‘भारत’ कहलाया। कालांतर में गुप्तकाल में श्लोकों की संख्या बढ़कर एक लाख होने पर यह शतसहस्री संहिता या महाभारत कहलाया। महाभारत का प्रारंभिक उल्लेख आश्वलायन गृहसूत्र में मिलता है।\nपुराण : प्राचीन आख्यानों से युक्त ग्रंथ को ‘पुराण’ कहते हैं। इनकी रचना का श्रेय ‘सूत’ लोमहर्षण अथवा उनके पुत्र उग्रश्रवस या उग्रश्रवा को दिया जाता है। पुराणों की संख्या अठारह बताई गई है जिनमें मार्कण्डेय, ब्रह्मांड, वायु, विष्णु, भागवत और मत्स्य संभवतः प्राचीन माने जाते हैं, शेष बाद की रचनाएँ हैं। ब्रह्मवैवर्त पुराण में पुराणों के पाँच लक्षण बताये गये हैं- सर्ग, प्रतिसर्ग, वंश, मन्वन्तर तथा वंशानुचरित। सर्ग बीज या आदिसृष्टि है, प्रतिसर्ग प्रलय के बाद की पुनर्सृष्टि को कहते हैं, वंश में देवताओं या ऋषियों के वंश-वृक्षों का वर्णन है, मन्वन्तर में कल्प के महायुगों का वर्णन है। वंशानुचरित पुराणों के वे अंग हैं जिनमें राजवंशों की तालिकाएँ दी गई हैं और राजनीतिक अवस्थाओं, कथाओं और घटनाओं का वर्णन है। किंतु वंशानुचरित केवल भविष्य, मत्स्य, वायु, विष्णु, ब्रह्मांड तथा भागवत पुराणों में ही प्राप्त होता है। गरुड़-पुराण में पौरव, इक्ष्वाकु और बार्हद्रथ राजवंशों की तालिका मिलती है, किंतु इनकी तिथि अनिश्चित है।\nपुराणों की भविष्यवाणी शैली में कलियुग के नृपतियों की तालिकाओं के साथ शिशुनाग, नंद, मौर्य, शुंग, कण्व, आंध्र तथा गुप्तवंशों की वंशावलियाँ भी प्राप्त होती हैं। मौर्य वंश के संबंध में विष्णु पुराण में अधिक उल्लेख मिलते हैं, ठीक इसी प्रकार मत्स्य पुराण में आंध्र वंश का उल्लेख मिलता है। वायु पुराण से गुप्त सम्राटों की शासन-प्रणाली पर प्रकाश पड़ता है। पुराणों में शूद्रों और म्लेच्छों की वंशावली भी दी गई है। पुराण अपने वर्तमान रूप में संभवतः ईसा की तीसरी और चौथी शताब्दी में लिखे गये।\nइस प्रकार ब्राह्मण साहित्य से प्राचीन भारत के सामाजिक तथा सांस्कृतिक इतिहास पर पर्याप्त प्रकाश पड़ता है, किंतु राजनीतिक इतिहास की अपेक्षित जानकारी नहीं मिल पाती है।\nभारतीय इतिहास के साधन के रूप में बौद्ध साहित्य का विशेष महत्व है। सबसे प्राचीन बौद्ध साहित्य त्रिपिटक हैं। ‘पिटक‘ का शाब्दिक अर्थ ‘टोकरी’ है। त्रिपिटक तीन हैं- सुत्तपिटक, विनयपिटक और अभिधम्मपिटक। इन तीनों पिटकों का संकलन महात्मा बुद्ध के महापरिनिर्वाण के उपरांत आयोजित विभिन्न बौद्ध संगीतियों में किया गया। सुत्तपिटक में बद्धदेव के धार्मिक विचारों और वचनों का संग्रह है। विनयपिटक में बौद्ध संघ, भिक्षुओं तथा भिक्षुणियों के लिए आचरणीय नियमों का उल्लेख है और अभिधम्मपिटक में बौद्ध धर्म के दार्शनिक सिद्धांत हैं। त्रिपिटक से ईसा से पूर्व की शताब्दियों में भारत के सामाजिक व धार्मिक जीवन पर प्रकाश पड़ता है। दीर्घनिकाय में बुद्ध के जीवन से संबद्ध एवं उनके संपर्क में आये व्यक्तियों के विवरण हैं। संयुक्तनिकाय में छठी शताब्दी पूर्व के राजनीतिक, सामाजिक और आर्थिक जीवन की जानकारी मिलती है। अंगुत्तरनिकाय में सोलह महानपदों की सूची मिलती है। खुद्दकनिकाय लघुग्रंथों का संग्रह है जो छठी शताब्दी ई.पू. से लेकर मौर्यकाल तक का इतिहास प्रस्तुत करता है।\nजातक कथाएँ : बौद्ध ग्रंथों में जातक कथाओं का भी महत्त्वपूर्ण स्थान है जिनकी संख्या 549 है। जातकों में भगवान् बुद्ध के जन्म के पूर्व की काल्पनिक कथाएँ हैं। भरहुत और साँची के स्तूप की वेष्टनी पर उत्कीर्ण दृश्यों से ज्ञात होता है कि जातकों की रचना ई.पू. पहली शताब्दी में आरंभ हो चुकी थी। इन जातकों का महत्त्व केवल इसीलिए नहीं है कि उनका साहित्य और कला श्रेष्ठ है, प्रत्युत् तीसरी शताब्दी ई.पू. की सभ्यता के इतिहास की दृष्टि से भी उनका वैसा ही ऊँचा मान है।\nअन्य बौद्ध ग्रंथ : लंका के इतिवृत्त महावंस और दीपवंस भी भारत के इतिहास पर प्रकाश डालते हैं। महावंस, दीपवंस व महाबोधिवंस तथा महावस्तु मौर्यकाल के इतिहास की जानकारी देते हैं। दीपवंस की रचना चौथी और महावंस की पाँचवी शताब्दी ई. में हुई। मिलिंदपन्हो में यूनानी शासक मिनेंडर और बौद्ध मिक्षु नागसेन का वार्तालाप है। इसमें ईसा की पहली दो शताब्दियों के उत्तर-पश्चिमी भारत के जीवन की झलक मिलती है। दिव्यावदान में अनेक राजाओं की कथाएँ हैं जिनके अनेक अंश चौथी शताब्दी ई. तक जोड़े जाते रहे हैं। आर्यमंजुश्रीमूलकल्प में बौद्ध दृष्टिकोण से गुप्त राजाओं का वर्णन है। महायान से संबद्ध ललितविस्तर में बुद्ध की ऐहिक लीलाओं का वर्णन है। पालि की ‘निदान कथा’ बोधिसत्त्वों का वर्णन करती है। ‘विनय’ के अंतर्गत पातिमोक्ख, महावग्ग, चुग्लवग्ग, सुत विभंग एवं परिवार में भिक्खु-भिक्खुनियों के नियमों का उल्लेख है। प्रारंभिक बौद्ध साहित्य थेरीगाथा से प्राचीन भारत के सामाजिक तथा सांस्कृतिक जीवन की जानकारी तो मिलती ही है, छठी शताब्दी ई.पू. की राजनीतिक दशा का भी ज्ञान होता है।\nइसके अलावा तिब्बती इतिहासकार लामा तारानाथ द्वारा रचित बौद्ध ग्रंथों- कंग्यूर और तंग्यूर का भी विशेष ऐतिहासिक महत्त्व है।\nजैन साहित्य भी बौद्ध साहित्य की ही तरह महत्त्वपूर्ण हैं। उपलब्ध जैन साहित्य प्राकृत एवं संस्कृत भाषा में हैं। जैन आगमों में सबसे महत्त्वपूर्ण बारह अंग हैं। जैन ग्रंथ आचारांग सूत्र में जैन भिक्षुओं के आचार-नियमों का उल्लेख है। भगवतीसूत्र से महावीर के जीवन पर कुछ प्रकाश पड़ता है। नायाधम्मकहा में महावीर की शिक्षाओं का संग्रह है। उवासगदसाओ में उपासकों के जीवन-संबंधी नियम दिये गये हैं। अंतगडदसाओ और अणुतरोववाइद्वसाओ में प्रसिद्ध भिक्षुओं की जीवनकथाएँ हैं। वियागसुयमसुत में कर्म-फल का विवेचन है। इन आगमों के उपांग भी हैं। इन पर अनेक भाष्य लिखे गये जो निर्युक्ति, चूर्णि व टीका कहलाते हैं।\nजैन आगम ग्रंथों को वर्तमान स्वरूप संभवतः 526 ई. में वल्लभी में प्राप्त हुआ। भगवतीसूत्र में सोलह महाजनपदों का उल्लेख है। भद्रबाहु चरित्र से जैनाचार्य भद्रबाहु के साथ-साथ चंद्रगुप्त मौर्य के राज्यकाल की कुछ सूचनाएँ मिलती हैं। ऐतिहासिक दृष्टि से आवश्यकसूत्र, कल्पसूत्र, उत्तराध्ययंसूत्र, वसुदेव हिंडी, बृहत्कल्पसूत्र भाष्य, आवश्यकचूर्णि, कालिका पुराण, कथाकोश आदि महत्त्वपूर्ण जैन ग्रंथ है, किंतु हेमचंद्र कृत परिशिष्टपर्वन् विशेष महत्वपूर्ण है।\nपूर्वमध्यकाल (लगभग 600 ई. से 1200 ई.) में अनेक जैन कथाकोशों और पुराणों की रचना हुई, जैसे हरिभद्र सूरि (705 ई. से 775 ई.) ने समरादित्य कथा, धूर्ताख्यान और कथाकोश, उद्योतन सूरि (778 ई.) ने कुवलयमाला, सिद्धर्षि सूरि (605 ई.) ने उपमितिभव प्रपंच कथा, जिनेश्वर सूरि ने कथाकोश प्रकरण और नवीं शताब्दी ई. में जिनसेन ने आदि पुराण और गुणभद्र ने उत्तर पुराण की रचना की। इन जैन ग्रंथों से तत्कालीन भारतीय सामाजिक और धार्मिक दशा पर प्रकाश पड़ता है।\n(ख) धर्मेतर (लौकिक) साहित्य\nधार्मिक साहित्य का उद्देश्य मुख्यतया अपने धर्म के सिद्धांतों का उपदेश देना था, इसलिए उनसे राजनीतिक गतिविधियों पर कम प्रकाश पड़ता है। राजनैतिक इतिहास-संबंधी जानकारी की दृष्टि से धर्मेतर साहित्य अधिक उपयोगी हैं। धर्मेतर साहित्य में पाणिनी की ‘अष्टाध्यायी’ यद्यपि एक व्याकरण-ग्रंथ है, फिर भी इससे मौर्यपूर्व तथा मौर्यकालीन राजनीतिक, सामाजिक व धार्मिक अवस्था पर कुछ प्रकाश पड़ता है। विशाखदत्त के ‘मुद्राराक्षस’, सोमदेव के ‘कथासरित्सागर’ और क्षेमेंद्र के ‘बृहत्कथामंजरी’ से मौर्यकालीन कुछ घटनाओं की सूचना मिलती है। कौटिल्य के ‘अर्थशास्त्र’ के कुछ अध्यायों से मौर्य-शासन के कर्त्तव्य, शासन-व्यवस्था, न्याय आदि अनेक विषयों के संबंध में ज्ञान होता है। कामंदक के ‘नीतिसार’ (लगभग 400 ई. से 600 ई.) से गुप्तकालीन राज्यतंत्र पर कुछ प्रकाश पड़ता है। सोमदेव सूरि का ‘नीतिवाक्यामृत’ (दसवीं शताब्दी ई.) अर्थशास्त्र की ही कोटि का ग्रंथ है।\nपतंजलि का ‘महाभाष्य’ और कालीदासकृत ‘मालविकाग्निमित्र’ शुंगकालीन इतिहास के प्रमुख स्रोत हैं। मालविकाग्निमित्र में कालिदास ने पुष्यमित्र शुंग के पुत्र अग्निमित्र तथा विदर्भराज की राजकुमारी मालविका की प्रेमकथा का उल्लेख किया है। ज्योतिष ग्रंथ ‘गार्गी संहिता’ में यवनों के आक्रमण का उल्लेख है। कालीदास के ‘रघुवंश’ में संभवतः समुद्रगुप्त के विजय-अभियानों का वर्णन है। सोमदेव के ‘कथासरित्सागर’ और क्षेमेंद्र के ‘बृहत्कथामंजरी’ में राजा विक्रमादित्य की कुछ परंपराओं का उल्लेख है। शूद्रक के ‘मृच्छकटिक’ नाटक और दंडी के ‘दशकुमार चरित’ में भी तत्कालीन समाज का चित्रण मिलता है।\nगुप्तोत्तरकाल का इतिहास जानने के प्रमुख साधन राजकवियों द्वारा लिखित अपने संरक्षकों के जीवनचरित और स्थानीय इतिवृत्त हैं। जीवनचरितों में सबसे प्रसिद्ध बाणभट्टकृत ‘हर्षचरित’ में हर्ष की उपलब्धियों का वर्णन है। वाक्पतिराज के ‘गौडवहो’ में कन्नौज नरेश यशोवर्मा की, बिल्हण के ‘विक्रमांकदेवचरित’ में परवर्ती चालुक्य नरेश विक्रमादित्य की और सन्ध्याकर नंदी के ‘रामचरित’ में बंगाल शासक रामपाल की उपलब्धियों का वर्णन है। इसी प्रकार जयसिंह ने ‘कुमारपाल चरित’ में और हेमचंद्र ने ‘द्वयाश्रय काव्य’ में गुजरात के शासक कुमारपाल का, परिमल गुप्त (पद्मगुप्त) ने ‘नवसाहसांक चरित’ में परमार वंश का और जयानक ने ‘पृथ्वीराज विजय’ में पृथ्वीराज चौहान की उपलब्धियों का वर्णन किया है। चंदवरदाई के ‘पृथ्वीराज रासो’ से चहमान शासक पृथ्वीराज तृतीय के संबंध में महत्त्वपूर्ण सूचनाएँ मिलती हैं। इन जीवनचरितों में तत्कालीन राजनीतिक स्थिति का पर्याप्त ज्ञान तो होता है, किंतु इन ग्रंथों में अतिशयोक्ति के कारण इन्हें शुद्ध ऐतिहासिक ग्रंथ नहीं माना जा सकता है।\nप्राचीन भारतीय साहित्य में कल्हणकृत ‘राजतरंगिणी’ एकमात्र विशुद्ध ऐतिहासिक ग्रंथ है। इसमें कल्हण ने कथावाहिक रूप में प्राचीन ऐतिहासिक ग्रंथों, राजाओं का प्रशस्तियों आदि उपलब्ध स्रातों के आधार पर कश्मीर कोऐतिहासिक वृतांत प्रस्तुत किया है। इस ग्रंथ का रचनाकाल 1148-50 ई. माना जा सकता है। इस प्रसिद्ध ग्रंथ में कश्मीर के नरेशों से संबंधित ऐतिहासिक तथ्यों का निष्पक्ष विवरण देने का प्रयास किया गया है। इसमें क्रमबद्धता का पूरी तरह निर्वाह किया गया है, किंतु सातवीं शताब्दी ई. के पूर्व के इतिहास से संबद्ध विवरण पूर्णतया विश्वसनीय नहीं हैं।\nसुदूर दक्षिण भारत के जन-जीवन पर ईसा की पहली दो शताब्दियों में लिखे गये संगम साहित्य से स्पष्ट प्रकाश पड़ता है। दक्षिण भारत में भी राजकवियों ने अपने संरक्षकों की उपलब्धियों का वर्णन करने के लिये कुछ जीवनचरित लिखे। ऐसे ग्रंथों में ‘नंदिवकलाम्बकम्’, ओट्टक्तूतन को‘कुलोत्तुंगज-पिललैत्त मिल’, जय गोंडार का ‘कलिंगत्तुंधरणि’, ‘राज-राज-शौलन-उला’ और ‘चोलवंश चरितम्’ प्रमुख हैं।\nगुजरात में भी अनेक इतिवृत्त लिखे गये जिनमें ‘रासमाला’, सोमेश्वरकृत ‘कीर्ति कौमुदी’, अरिसिंह को‘सुकृत संकीर्तन’, मेरुतुंग का ‘प्रबंध चिंतामणि’, राजशेखर क\nका ‘प्रबंधकोश’, जयसिंह के ‘हमीर मद-मर्दन’ और वस्तुपाल एवं तेजपाल प्रशस्ति, उदयप्रभु की ‘सुकृत कीर्ति कल्लोलिनी’ और बालचंद्र की ‘बसंत विलास’ अधिक प्रसिद्ध हैं। इसी प्रकार सिंधु में भी इतिवृत्त मिलते हैं, जिनके आधार पर तेरहवीं शताब्दी के आरंभ में अरबी भाषा में सिंधु का इतिहास लिखा गया। इसका फारसी अनुवाद ‘चचनामा’ उपलब्ध है।\n(ग) विदेशी यात्रियों के विवरण\nभारत पर प्राचीन समय से ही विदेशी आक्रमण होते रहे हैं। इन विदेशी आक्रमणों के कारण भारत की राजनीति और इतिहास में समय-समय पर महत्त्वपूर्ण परिवर्तन हुए हैं। भारत की धरती पर अनेक विदेशी यात्रियों ने अपना पाँव रखा है। इनमें से कुछ यात्री आक्रमणकारी सेना के साथ भारत में आये तो कुछ धार्मिक कारणों से। इन विदेशी यात्रियों के विवरणों से भारतीय इतिहास की अमूल्य जानकारी प्राप्त होती है। कई विदेशी यात्रियों एवं लेखकों ने स्वयं भारत की यात्रा करके या लोगों से सुनकर भारतीय संस्कृति से संबंधित ग्रंथों का प्रणयन किया है। यद्यपि ये ग्रंथ पूर्णतया प्रमाणिक नहीं हैं, फिर भी इन ग्रंथों से भारतीय इतिहास-निर्माण में पर्याप्त सहायता मिलती है। विदेशी यात्रियों एवं लेखकों के विवरण से भारतीय इतिहास की जो जानकारी मिलती है, उसे तीन भागों में बाँटा जा सकता है- 1. यूनानी-रोमन लेखक, 2. चीनी लेखक और 3. अरबी लेखक।\nयूनानी-रोमन लेखकों के विवरण सिकंदर के पूर्व, उसके समकालीन तथा उसके पश्चात् की परिस्थितियों से संबंधित हैं। इसलिए इनको तीन वर्गों में बाँटा जा सकता है- सिकंदर के पूर्व के यूनानी लेखक, सिकंदर के समकालीन यूनानी लेखक, सिकंदर के बाद के लेखक।\nस्काइलेक्स पहला यूनानी सैनिक था जिसने सिंधु नदी का पता लगाने के लिए अपने स्वामी डेरियस प्रथम के आदेश से सर्वप्रथम भारत की भूमि पर कदम रखा था। इसके विवरण से पता चलता है कि भारतीय समाज में उच्चकुलीन जनों का काफी सम्मान था। हेकेटियस दूसरा यूनानी लेखक था जिसने भारत और विदेशों के बीच कायम हुए राजनीतिक संबंधों की चर्चा की है। ईरानी सम्राट जेरेक्सस के वैद्य टेसियस ने सिकंदर के पूर्व के भारतीय समाज के संगठन, रीति-रिवाज, रहन-सहन इत्यादि का वर्णन किया है। किंतु इसके विवरण अधिकांशतः कल्पना-प्रधान और असत्य हैं। हेरोडोटस, जिसे ‘इतिहास का जनक’ कहा जाता है, ने पाँचवीं शताब्दी ई.पू. में ‘हिस्टोरिका’ नामक पुस्तक की रचना की थी, जिसमें भारत और फारस के संबंधों का वर्णन है।\nभारत पर आक्रमण के समय सिकंदर के साथ आनेवाले लेखकों ने भारत के संबंध में अनेक ग्रंथों की रचना की। इनमें नियार्कस, आनेसिक्रिटस, अरिस्टोबुलस, निआर्कस, चारस, यूमेनीस आदि के नाम विशेष उल्लेखनीय हैं। इन लेखकों ने तत्कालीन भारतीय इतिहास का अपेक्षाकृत प्रमाणिक विवरण दिया है।\nसिकंदर के बाद के यात्रियों और लेखकों में मेगस्थनीज, प्लिनी, टाल्मी, डायमेकस, डायोडोरस, प्लूटार्क, एरियन, कर्टियस, जस्टिन, स्ट्रैबो आदि उल्लेखनीय हैं। मेगस्थनीज यूनानी शासक सेल्यूकस की ओर से राजदूत के रूप में चंद्रगुप्त मौर्य के दरबार में करीब 14 वर्षों तक रहा। यद्यपि इसकी रचना ‘इंडिका’ का मूलरूप प्राप्त नहीं है, फिर भी इसके उद्धरण अनेक यूनानी लेखकों के ग्रंथों में मिलते हैं जिनसे भारतीय संस्थाओं, भूगोल, समाज के वर्गीकरण, राजधानी पाटलिपुत्र आदि के संबंध में प्रचुर सामग्री प्राप्त होती है। सीरिया नरेश अन्तियोकस का राजदूत डाइमेकस, जो बिंदुसार के राजदरबार में काफी दिनों तक रहा, ने अपने समय की सभ्यता तथा राजनीति का उल्लेख किया है। इस लेखक की भी मूल पुस्तक अनुपलब्ध है। डायोनिसियस मिस्र नरेश टाल्मी फिलाडेल्फस के राजदूत के रूप में काफी दिनों तक सम्राट अशोक के राजदरबार में रहा था। अन्य पुस्तकों में अज्ञात लेखक की ‘पेरीप्लस आफ द एरिथ्रियन सी’, लगभग 150 ई. के आसपास का टाल्मी को ‘भूगोल’ (ज्योग्रफिका), प्लिनी की ‘नेचुरल हिस्टोरिका’ (ई. की प्रथम सदी) महत्त्वपूर्ण हैं। प्लिनी की ‘नेचुरल हिस्टोरिका‘ से भारतीय पशु, पेड़-पौधों एवं खनिज पदार्थों की जानकारी मिलती है। इसी प्रकार एरेलियन के लेख तथा कर्टियस, जस्टिन और स्ट्रैबो के विवरण भी प्राचीन भारत इतिहास के अध्ययन की सामग्रियाँ प्रदान करते हैं। ‘पेरीप्लस आफ द एरिथ्रियन सी’ ग्रंथ में भारतीय बंदरगाहों एवं व्यापारिक वस्तुओं का विवरण मिलता है।\nचीनी लेखकों के विवरण से भी भारतीय इतिहास पर प्रचुर प्रभाव पड़ता है। चीन के प्रथम इतिहासकार शुमासीन ने लगभग प्रथम शताब्दी ई.पू. में इतिहास की एक पुस्तक लिखी, जिससे प्राचीन भारत पर बहुत-कुछ प्रकाश पड़ता है। इसके बाद भारत आनेवाले प्रायः सभी चीनी लेखक बौद्ध मतानुयायी थे और वे इस धर्म का ज्ञान प्राप्त करने के लिए ही भारत आये थे। चीनी बौद्ध यात्रियों में फाह्यान (399 से 413 ई.), शुंगयुन (518 ई.), ह्वेनसांग (629 से 645 ई.), इत्सिंग (673 से 695 ई.) आदि महत्त्वपूर्ण थे, जिन्होंने भारत की यात्रा की और अपने यात्रा-वृतांत में भारतीय रीति-रिवाजों, राजनैतिक स्थिति और भारतीय समाज के बारे में बहुत कुछ लिखा है। फाह्यान बौद्ध हस्तलिपियों एवं बौद्ध स्मृतियों को खोजने के लिए कठोर यातनाएँ सहता हुआ आया था। उसने गंगावर्ती प्रांतों के शासन-प्रबंध तथा सामयिक अवस्था का पूर्ण विवरण लिपिबद्ध किया है। चीनी यात्रियों में सर्वाधिक महत्त्वपूर्ण ह्वेनसांग को ‘प्रिंस आफ पिलग्रिम्स’ अर्थात् ‘यात्रियों का राजकुमार’ कहा जाता है। यह कन्नौज नरेश हर्षवर्धन (606-47 ई.) के शासनकाल में भारत आया था। इसने लगभग दस वर्षों तक भारत में भ्रमण किया और छः वर्षों तक नालंदा विश्वविद्यालय में अध्ययन किया। इसकी भारत-यात्रा के वृतांत को ‘सी-यू-की’ के नाम से जाना जाता है, जिसमें लगभग 138 देशों की यात्राओं का वर्णन है। उसके मित्र ह्नीली ने ‘ह्वेनसांग की जीवनी’ नामक ग्रंथ लिखा है जिससे हर्षकालीन भारत पर प्रकाश पड़ता है। सातवीं शताब्दी के अंत में इत्सिंग भारत आया था। वह बहुत समय तक नालंदा एवं विक्रमशिला विश्वविद्यालयों में रहा। उसने बौद्ध शिक्षा संस्थाओं और भारतीयों की वेशभूषा, खानपान आदि के विषय में भी लिखा है। इनके अलावा मा-त्वा-लिन व चाऊ-जू-कुआ की रचनाओं से भी भारत के बारे में ऐतिहासिक सामग्री प्राप्त होती है। मा-त्वा-लिन ने हर्ष के पूर्वी अभियान एवं चाऊ-जू-कुआ ने चोलकालीन इतिहास पर प्रकाश डाला है।\nपूर्व मध्यकालीन भारतीय समाज और संस्कृति के विषय में सर्वप्रथम अरब व्यापारियों एवं लेखकों से जानकारी प्राप्त होती है। इन व्यापारियों और लेखकों में अल-बिलादुरी, फरिश्ता, अल्बरूनी, सुलेमान और अलमसूदी महत्त्वपूर्ण हैं जिन्होंने भारत के बारे में लिखा है। फरिश्ता एक प्रसिद्ध इतिहासकार था, जिसने फारसी में इतिहास लिखा है। उसे बीजापुर के सुल्तान इब्राहीम आदिलशाह द्वितीय का संरक्षण प्राप्त था। महमूद गजनवी के साथ भारत आनेवाले अल्बरूनी (अबूरिहान) ने संस्कृत भाषा सीखकर भारतीय सभ्यता और संस्कृति को पूर्णरूप से जानने का प्रयास किया। उसने अपनी पुस्तक ‘तहकीक-ए-हिंद’ अर्थात् किताबुल-हिंद में भारतीय गणित, भौतिकी, रसायनशास्त्र, सृष्टिशास्त्र, ज्योतिष, भूगोल, दर्शन, धार्मिक क्रियाओं, रीति-रिवाजों और सामाजिक विचारधाराओं का प्रशंसनीय वर्णन किया है।\nनवीं शताब्दी में भारत आनेवाले अरबी यात्री सुलेमान ने प्रतिहार एवं पाल शासकों के समय की आर्थिक, राजनीतिक एवं सामाजिक दशा का वर्णन किया है। 915-16 ई. में भारत की यात्रा करनेवाले बगदाद के यात्री अलमसूदी से राष्ट्रकूट एवं प्रतिहार शासकों के विषय में जानकारी मिलती है। महान् अरब इतिहासकार और इस्लाम धर्मशास्त्री तबरी उस समय के इस्लाम जगत् के प्रायः सभी प्रसिद्ध विद्या- केंद्रों में गया था और अनेक प्रसिद्ध विद्वानों से शिक्षा ग्रहण की थी।\nइसके अतिरिक्त कुछ फारसी लेखकों के विवरण भी प्राप्त होते हैं जिनसे भारतीय इतिहास के अध्ययन में काफी सहायता मिलती है। इनमें फिरदौसी (940-1020 ई.) की रचना ‘शाहनामा’, राशिद-अल-दीन हमादानी (1247-1318 ई.) की ‘जमी-अल-तवारीख’, अली अहमद की ‘चचनामा’ (फतहनामा), मिन्हाज-उस-सिराज की ‘तबकात-ए-नासिरी’, जियाउद्दीन बरनी की ‘तारीख-ए-फिरोजशाही’ एवं अबुल फजल की ‘अकबरनामा’ आदि ऐतिहासिक दृष्टि से महत्त्वपूर्ण कृतियाँ हैं।\nयूरोपीय यात्रियों में तेरहवीं शताब्दी में वेनिस (इटली) से आये सुप्रसिद्व यात्री मार्कोपोलो द्वारा दक्षिण के पांड्य राज्य के विषय में जानकारी मिलती है।\nप्राचीन भारत के अध्ययन के लिए पुरातात्त्विक सामग्री का विशेष महत्त्व है। पुरातात्त्विक र्स्राेत साहित्यिक स्रोतों की अपेक्षा अधिक प्रमाणिक और विश्वसनीय होते हैं क्योंकि इनमें किसी प्रकार के हेर-फेर की संभावना नहीं रहती है। पुरातात्त्विक स्रोतों के अंतर्गत मुख्यतः अभिलेख, सिक्के, स्मारक, भवन, मूर्तियाँ, चित्रकला, उत्खनित अवशेष आदि आते हैं।\nपुरातात्त्विक स्रोतों के अंतर्गत सबसे महत्त्वपूर्ण स्रोत अभिलेख हैं। ये अभिलेख अधिकांशतः स्तंभों, शिलाओं, ताम्रपत्रों, मुद्राओं, पात्रों, मूर्तियों आदि पर खुदे हुए मिलते हैं। जिन अभिलेखों पर उनकी तिथि अंकित नहीं है, उनके अक्षरों की बनावट के आधार पर मोटेतौर पर उनका काल निर्धारित किया जाता है।\nभारतीय अभिलेख विज्ञान में उल्लेखनीय प्रगति 1830 के दशक में हुई, जब ईस्ट इंडिया कंपनी के एक अधिकारी जेम्स प्रिंसेप ने ब्राह्मी और खरोष्ठी लिपियों का अर्थ निकाला। इन लिपियों का उपयोग आरंभिक अभिलेखों और सिक्कों में किया गया है। प्रिंसेप को पता चला कि अधिकांश अभिलेखों और सिक्कों पर ‘पियदस्सी’ नामक किसी राजा का नाम लिखा है। कुछ अभिलेखों पर राजा का नाम ‘अशोक’ भी लिखा मिला। बौद्ध ग्रंथों के अनुसार अशोक सर्वाधिक प्रसिद्ध शासकों में से एक था। इस शोध से आरंभिक भारत के राजनीतिक इतिहास के अध्ययन को नई दिशा मिली। भारतीय और यूरोपीय विद्वानों ने उपमहाद्वीप पर शासन करनेवाले प्रमुख राजवंशों की वंशावलियों की पुनर्रचना के लिए विभिन्न भाषाओं में लिखे अभिलेखों और ग्रंथों का उपयोग किया। परिणामस्वरूप बीसवीं सदी के आरंभिक दशकों तक उपमहाद्वीप के राजनीतिक इतिहास का एक सामान्य चित्र तैयार हो गया।\nअभी तक विभिन्न कालों और राजाओं के हजारों अभिलेख प्राप्त हो चुके हैं जिनमें भारत का प्राचीनतम् प्राप्त अभिलेख प्राग्मौर्ययुगीन पिपरहवा कलश लेख (सिद्धार्थनगर) एवं बंगाल से प्राप्त महास्थान अभिलेख महत्त्वपूर्ण हैं। अपने यथार्थ रूप में अभिलेख सर्वप्रथम अशोक के शासनकाल के ही मिलते हैं। मौर्य सम्राट अशोक के इतिहास की संपूर्ण जानकारी उसके अभिलेखों से मिलती है। माना जाता है कि अशोक को अभिलेखों की प्रेरणा ईरान के शासक डेरियस से मिली थी।\nअशोक के अभिलेखों को तीन भागों में विभाजित किया जा सकता है- शिलालेख, स्तंभलेख और गुहालेख। शिलालेखों और स्तंभ लेखों को दो उपश्रेणियों में रखा जाता है। चौदह शिलालेख सिलसिलेवार हैं, जिनको ‘चतुर्दश शिलालेख’ कहा जाता है। ये शिलालेख शाहबाजगढ़ी, मानसेहरा, कालसी, गिरनार, सोपारा, धौली और जौगढ़ में मिले हैं। कुछ फुटकर शिलालेख असंबद्ध रूप में हैं और संक्षिप्त हैं। शायद इसीलिए उन्हें ‘लघु शिलालेख’ कहा जाता है। इस प्रकार के शिलालेख रूपनाथ, सासाराम, बैराट, मास्की, सिद्धपुर, जटिंगरामेश्वर और ब्रह्मगिरि में पाये गये हैं। एक अभिलेख, जो हैदराबाद में मास्की नामक स्थान पर स्थित है, में अशोक के नाम का स्पष्ट उल्लेख मिलता है। इसके अतिरिक्त गुजर्रा तथा पानगुड्इया (मध्य प्रदेश) से प्राप्त लेखों में भी अशोक का नाम मिलता है। अन्य अभिलेखों में उसको देवताओं का प्रिय ‘प्रियदर्शी’ राजा कहा गया है। अशोक के अधिकांश अभिलेख मुख्यतः ब्राह्यी में हैं जिससे भारत की हिंदी, पंजाबी, बंगाली, गुजराती और मराठी, तमिल, तेलगु, कन्नड़ आदि भाषाओं की लिपियों का विकास हुआ। पाकिस्तान और अफगानिस्तान में पाये गये अशोक के कुछ अभिलेख खरोष्ठी तथा आरमेइक लिपि में हैं। ‘खरोष्ठी लिपि’ फारसी की भाँति दाईं से बाईं ओर लिखी जाती थी।\nराजकीय अभिलेख और निजी अभिलेख : अशोक के बाद अभिलेखों को दो वर्गों में बाँटा जा सकता है- राजकीय अभिलेख और निजी अभिलेख। राजकीय अभिलेख या तो राजकवियों द्वारा लिखी गई प्रशस्तियाँ हैं या भूमि-अनुदान-पत्र। प्रशस्तियों का प्रसिद्ध उदाहरण हरिषेण द्वारा लिखित समुद्रगुप्त की प्रयाग-प्रशस्ति अभिलेख (चौथी शताब्दी) है जो अशोक-स्तंभ पर उत्कीर्ण है। इस प्रशस्ति में समुद्रगुप्त की विजयों और उसकी नीतियों का विस्तृत विवेचन मिलता है। इसी प्रकार राजा भोज की ग्वालियर प्रशस्ति में उसकी उपलब्धियों का वर्णन है। इसके अलावा कलिंगराज खारवेल का हाथीगुम्फा अभिलेख (प्रथम शताब्दी ई.पू.), शक क्षत्रप रुद्रदामन् प्रथम का जूनागढ़ अभिलेख (150 ई.), गौतमी बलश्री का नासिक अभिलेख, स्कंदगुप्त का भितरी तथा जूनागढ़ लेख, मालवा नरेश यशोधर्मन का मंदसौर अभिलेख, चालुक्य नरेश पुलकेशिन् द्वितीय का ऐहोल अभिलेख (634 ई.), बंगाल के शासक विजयसेन का देवपाड़ा अभिलेख भी महत्त्वपूर्ण हैं जिनसे प्राचीन भारतीय इतिहास का ढाँचा खड़ा करने में विशेष सहायता मिलती है।\nभूमि-अनुदान-पत्र अधिकतर ताँबे की चादरों पर उत्कीर्ण हैं। इन अनुदान-पत्रों में भूमिखंडों की सीमाओं के उल्लेख के साथ-साथ उस अवसर का भी वर्णन मिलता है जब वह भूमिखंड दान में दिया गया। इसमें शासकों की उपलब्धियों का भी वर्णन मिलता है। पूर्वमध्यकाल के भूमि-अनुदान-पत्र बड़ी संख्या में मिले हैं, जिससे लगता है कि इस काल (600-1200 ई.) में सामंती अर्थव्यवस्था विद्यमान थी।\nनिजी अभिलेख प्रायः मंदिरों में या मूर्तियों पर उत्कीर्ण हैं। इन पर खुदी हुई तिथियों से मंदिर-निर्माण या मूर्ति-प्रतिष्ठापन के समय का ज्ञान होता है। इसके अलावा यवन राजदूत हेलियोडोरस का बेसनगर (विदिशा) से प्राप्त गरुड़ स्तंभ लेख, वाराह प्रतिमा पर एरण (मध्य प्रदेश) से प्राप्त हूण राजा तोरमाण के लेख जैसे अभिलेख भी इतिहास-निर्माण की दृष्टि से महत्त्वपूर्ण हैं। इन अभिलेखों से मूर्तिकला और वास्तुकला के विकास पर प्रकाश पड़ता है और तत्कालीन धार्मिक जीवन का ज्ञान होता है।\nप्राचीन भारत पर प्रकाश डालनेवाले अभिलेख मुख्यतया पालि, प्राकृत और संस्कृत में मिलते हैं। गुप्तकाल के पहले के अधिकतर अभिलेख प्राकृत भाषा में हैं और उनमें ब्राह्मणेतर धार्मिक-संप्रदायों- जैन और बौद्ध धर्म का उल्लेख है। गुप्त एवं गुप्तोत्तरकाल में अधिकतर अभिलेख संस्कृत भाषा में हैं और उनमें विशेष रूप से ब्राह्मण धर्म का वर्णन है। प्राचीन भारतीय इतिहास, भूगोल आदि की प्रमाणिक जानकारी के लिए अभिलेख अमूल्य निधि हैं।\nइन अभिलेखों के द्वारा तत्त्कालीन राजाओं की वंशावलियों और विजयों का ज्ञान होता है। रुद्रदामन् के गिरनार-अभिलेख में उसके साथ उसके दादा चष्टन् तथा पिता जयदामन् के नामों की भी जानकारी मिलती है। समुद्रगुप्त की प्रयाग-प्रशस्ति में उसके विजय-अभियान का वर्णन है। यौधेय, कुणिंद, आर्जुनायन तथा मालव संघ के शासकों के सिक्कों पर ‘गण’ या ‘संघ’ शब्द स्पष्ट रूप से खुदा है, जिससे स्पष्ट है कि उस समय गणराज्यों का अस्तित्व बना हुआ था। मौर्य तथा गुप्त-सम्राटों के अभिलेखों से राजतंत्रा प्रणाली की शासन पद्धति के संबंध में ज्ञात होता है और पता चलता है कि साम्राज्य कई प्रांतों में बँटा होता था, जिसको ‘भुक्ति’ कहते थे।\nअभिलेखों में प्रसंगतः सामाजिक तथा आर्थिक व्यवस्था का भी उल्लेख मिलता है। अशोक के अभिलेखों में शूद्र के प्रति उचित व्यवहार का निर्देश दिया गया है। गुप्तकालीन अभिलेखों में कायस्थ, चांडाल आदि जातियों का उल्लेख मिलता है। मनोरंजन के साधनों में मृगया, संगीत, द्यूतक्रीड़ा का उल्लेख है, कृषि, पशुपालन, व्यापार आदि का भी प्रसंग है। कुषाण तथा शक शासकों के अभिलेखों से ज्ञात होता है कि उन्होंने हिंदू धर्म, संस्कृति और भाषा से प्रभावित होकर हिंदू नामों और रीति-रिवाजों को स्वीकार कर लिया था।\nदानपत्रों के विवरणों से राज्य की सुदृढ़ आर्थिक स्थिति का ज्ञान होता है। नालंदा-ताम्रपत्र के ‘सम्यग् बहुधृत बहुदधिभिर्व्यन्जनैर्युक्तमन्नम्’ से भोजन के उच्चस्तर का पता चलता है। व्यापार क्षेत्र में निगमों तथा श्रेणियों का उल्लेख अभिलेखों में मिलता है। कुमारगुप्त के मंदसोर अभिलेख में पट्टवाय श्रेणी द्वारा सूर्यमंदिर के निर्माण तथा पुनरुद्धार का वर्णन है। उनके द्वारा बुने रेशम विश्वविख्यात थे। निगमों द्वारा बैंक का कार्य करने का भी उल्लेख मिलता है।\nअभिलेखों से विभिन्न कालों की धार्मिक स्थिति का विवरण भी मिलता है। अशोक के अभिलेखों से पता चलता है कि उसके काल में बौद्ध धर्म का विशेष प्रचार था तथा वह स्वयं इसके सिद्धांतों से प्रभावित था। उदयगिरि के गुहालेखों में उड़ीसा में जैनमत के प्रचार का ज्ञान होता है। गुप्तकालीन अभिलेखों से पता चलता है कि गुप्त सम्राट वैष्णव धर्म के अनुयायी थे तथा उस काल में भागवत धर्म की प्रधानता थी। यह भी पता चलता है कि विभिन्न स्थानों पर सूर्य, शिव, शक्ति, गणेश आदि की पूजा होती थी। अभिलेखों के अध्ययन से धार्मिक सहिष्णुता और सांप्रदायिक सद्भाव का भी परिचय मिलता है। अशोक ने अपने बारहवें शिलालेख में आदेश दिया है कि सब मनुष्य एक दूसरे के धर्म को सुनें और सेवन करें। कभी-कभी अभिलेखों में व्यापारिक विज्ञापन भी मिलता है। मालवा के अभिलेख में वहाँ के तंतुवायों (जुलाहों) के कपड़ों का विज्ञापन इस प्रकार दिया हुआ है-\n‘तारुण्य और सौंदर्य से युक्त, सुवर्णहार, ताँबूल, पुष्प आदि से सुशोभित स्त्री तब तक अपने प्रियतम् से मिलने नहीं जाती, जब तक कि वह दशपुर के बने पट्टमय (रेशम) वस्त्रों के जोड़े को नहीं धारण करती। इस प्रकार स्पर्श करने में कोमल, विभिन्न रंगों से चित्रित, नयनाभिराम रेशमी वस्त्रों से संपूर्ण पृथ्वीतल अलंकृत है।’\nअभिलेखों का विशेष साहित्यिक महत्त्व भी है। इनसे संस्कृत और प्राकृत भाषाओं की गद्य, पद्य आदि काव्य-विधाओं के विकास पर प्रकाश पड़ता है। रुद्रदामन् का गिरनार अभिलेख (150 ई.) संस्कृत गद्य के अत्युत्तम उदाहरणों में से एक है। इसमें अलंकार, रीति आदि गद्य के सभी सौंदर्य-विधायक गुणों का वर्णन है। समुद्रगुप्त की हरिषेण विरचित प्रयाग-प्रशस्ति गद्य-पद्य मिश्रित चंपू काव्य शैली का एक अनुपम उदाहरण है। मंदसौर का पट्टवाय श्रेणी-अभिलेख, यशोधर्मनकालीन कूपशिलालेख, पुलकेशिन द्वितीय कोऐहोल शिलाभिलेख आदि अनेक अभिलेख पद्य-काव्य के उत्तम उदाहरण हैं। इन अभिलेखों से हरिषेण, वत्सभट्टि, रविकीर्ति आदि ऐसे अनेक कवियों का नाम प्रकाश में आया जिनका नाम संस्कृत साहित्य में अन्यत्र उपलब्ध नहीं है। चहमानवंशीय विग्रहराज के काल का सोमदेवरचित ‘ललितविग्रह’ और विग्रहराजकृत ‘हरकेलि’ नाटक प्रस्तरशिला पर अंकित नाट्य-साहित्य के सुंदर उदाहरण हैं।\nविदेशों से प्राप्त कुछ अभिलेखों से भी भारतीय इतिहास पर प्रकाश पड़ता है। मध्य एशिया के बोगजकोई नामक स्थान से करीब ई.पू. 1400 का एक संधिपत्र पाया गया है जिसमें वैदिक देवताओं- इंद्र, मित्र, वरुण व नासत्य का उल्लेख है। इससे लगता है कि वैदिक आर्यों के वंशज एशिया माइनर में भी रहते थे। इसी प्रकार मिस्र में तेलूअल-अमनों में मिट्टी की कुछ तख्तियाँ मिली हैं जिनमें बेबीलोनिया के कुछ ऐसे शासकों के नाम मिलते हैं जो ईरान और भारत के आर्य शासकों के नामों जैसे हैं। पर्सीपोलस और बेहिस्तून अभिलेखों से ज्ञात होता है कि दारा प्रथम ने सिंधु नदी की घाटी पर अधिकार कर लिया था। इसी अभिलेख में पहली बार ‘हिद’ शब्द का उल्लेख मिलता है।\nअभिलेखों से प्राप्त सूचनाओं की भी एक सीमा होती है। अक्षरों के नष्ट हो जाने या उनके हल्के हो जाने के कारण उन्हें पढ़ पाना मुश्किल होता है। इसके अलावा अभिलेखों के शब्दों के वास्तविक अर्थ का पूर्ण ज्ञान हो पाना सरल नहीं होता। भारतीय अभिलेखों का एक मुख्य दोष उनका अतिशयोक्तिपूर्ण वर्णन भी है। फिर भी, अभिलेखों में पाठ-भेद का सर्वथा अभाव है और प्रक्षेप की संभावना शून्य के बराबर होती है। वस्तुतः अभिलेखों ने इतिहास-लेखन को एक नया आयाम दिया है जिसके कारण प्राचीन भारत के इतिहास-निर्माण में इनका महत्त्वपूर्ण स्थान है।\nभारतीय इतिहास अध्ययन में मुद्राओं का महत्त्व कम नहीं है। भारत के प्राचीनतम् सिक्कों पर अनेक प्रकार के प्रतीक, जैसे- पर्वत, वृक्ष, पक्षी, मानव, पुष्प, ज्यामितीय आकृति आदि अंकित रहते थे। इन्हें ‘आहत मुद्रा’ (पंचमार्क क्वायंस) कहा जाता था। संभवतः इन सिक्कों को राजाओं के साथ व्यापारियों, धनपतियों और नागरिकों ने जारी किया था। सर्वाधिक आहत मुद्राएँ उत्तर मौर्यकाल में मिलती हैं जो प्रधानतः सीसे, पोटीन, ताँबें, काँसे, चाँदी और सोने की होती हैं। यूनानी शासकों की मुद्राओं पर लेख एवं तिथियाँ उत्कीर्ण मिलती हैं। शासकों की प्रतिमा और नाम के साथ सबसे पहले सिक्के हिंद-यूनानी शासकों ने जारी किये जो प्राचीन भारत का राजनीतिक इतिहास लिखने में विशेष उपयोगी सिद्ध हुए हैं। बाद में शकों, कुषाणों और भारतीय राजाओं ने भी यूनानियों के अनुरूप सिक्के चलाये।\nसोने के सिक्के सबसे पहले प्रथम शताब्दी ई. में कुषाण राजाओं ने जारी किये थे। इनके आकार और वजन तत्कालीन रोमन सम्राटों तथा ईरान के पार्थियन शासकों द्वारा जारी सिक्कों के समान थे। उत्तर और मध्य भारत के कई पुरास्थलों से ऐसे सिक्के मिले हैं। सोने के सिक्कों के व्यापक प्रयोग से संकेत मिलता है कि बहुमूल्य वस्तुओं और भारी मात्रा में वस्तुओं का विनिमय किया जाता था। कुषाणों के समय में सर्वाधिक शुद्ध सुवर्ण मुद्राएँ प्रचलन में थीं, पर सर्वाधिक सुवर्ण मुद्राएँ गुप्तकाल में जारी की गईं। कनिष्क की मुद्राओं से यह पता चलता है कि वह बौद्ध धर्म का अनुयायी था। सातवाहन नरेश सातकर्णि की एक मुद्रा पर जलपोत का चित्र उत्कीर्ण है, जिससे अनुमान किया जाता है कि उसने समुद्र क्षेत्र की विजय की थी। समुद्रगुप्त की कुछ मुद्राओं पर वीणा बजाते हुए दिखाया गया है। चंद्रगुप्त द्वितीय की व्याघ्रशैली की मुद्राएँ पश्चिमी भारत उसके शक-विजय का सूचक हैं। प्राचीन भारत में निगमों और श्रेणियों की मुद्राएँ भी अभिलेखांकित होती थीं, जिनसे उनके क्रिया-कलापों पर प्रकाश पड़ता है। इसके अलावा, दक्षिण भारत के अनेक पुरास्थलों से बड़ी संख्या में रोमन सिक्के मिले हैं, जिनसे यह स्पष्ट है कि व्यापारिक-तंत्र राजनीतिक सीमाओं से बँधा नहीं था क्योंकि दक्षिण भारत रोमन साम्राज्य के अंतर्गत न होते हुए भी व्यापारिक दृष्टि से रोमन साम्राज्य से जुड़ा हुआ था। पंजाब और हरियाणा के क्षेत्रों में यौधेय (प्रथम शताब्दी ई.) जैसे गणराज्यों ने भी सिक्के जारी किये थे। यौधेय शासकों द्वारा जारी ताँबे के हजारों सिक्के मिले हैं, जिनसे यौधेयों की व्यापार में रुचि और सहभागिता परिलक्षित होती है।\nछठी शताब्दी ई. से सोने के सिक्के मिलने कम हो गये। इस आधार पर कुछ इतिहासकारों का मानना है कि रोमन साम्राज्य के पतन के बाद दूरवर्ती व्यापार में गिरावट आई। इससे उन राज्यों, समुदायों और क्षेत्रों की संपन्नता पर प्रभाव पड़ा, जिन्हें इस दूरवर्ती व्यापार से लाभ मिलता था।\nस्मारक एवं कलात्मक अवशेष\nइतिहास-निर्माण में भारतीय स्थापत्यकारों, वास्तुकारों और चित्रकारों ने अपने हथियार, छेनी, कन्नी और तूलिका के द्वारा विशेष योगदान दिया है। इनके द्वारा निर्मित प्राचीन इमारतें, मंदिरों, मूर्तियों के अवशेषों से भारत की प्राचीन सामाजिक, आर्थिक एवं धार्मिक परिस्थितियों का ज्ञान होता है। खुदाई में मिले महत्त्वपूर्ण अवशेषों में हड़प्पा सभ्यता, पाटलिपुत्र की खुदाई में चंद्रगुप्त मौर्य के समय लकड़ी के बने राजप्रसाद के ध्वंसावशेष, कोशांबी की खुदाई से महाराज उदयन के राजप्रसाद एवं घोषिताराम बिहार के अवशेष, अतरंजीखेड़ा में खुदाई से लोहे के प्रयोग के साक्ष्य, पांडिचेरी के अरिकामेडु से खुदाई में प्राप्त रोमन मुद्राओं, बर्तनों आदि के अवशेषों से तत्कालीन इतिहास एवं संस्कृति की जानकारी मिलती है। मंदिर-निर्माण की प्रचलित शैलियों में ‘नागर शैली’ उत्तर भारत में प्रचलित थी, जबकि ‘द्रविड़ शैली’ दक्षिण भारत में प्रचलित थी। दक्षिणापथ में निर्मित वे मंदिर जिसमें नागर एवं द्रविड़ दोनों शैलियों का समावेश है, उसे ‘बेसर शैली‘ कहा गया है।\nइसके अलावा एशिया के दक्षिणी भाग में स्थित प्राचीन भारतीय उपनिवेशों से पाये गये स्मारकों से भी भारतीय सभ्यता और संस्कृति के संबंध में महत्त्वपूर्ण सूचनाएँ मिलती हैं। जावा का स्मारक बोरोबुदुर और कंबोडिया का अंकोरवाट मंदिर इस दृष्टि से पर्याप्त उपयोगी हैं। मलाया, बाली और बोर्नियो से मिलनेवाले कई छोटे स्तूप और स्मारक बृहत्तर भारत में भारतीय संस्कृति के प्रसार के सूचक हैं।\nप्राचीन काल में मूर्तियों का निर्माण कुषाण काल से आरंभ होता है। कुषाणों, गुप्त शासकों एवं उत्तर गुप्तकाल में निर्मित मूर्तियों के विकास में जन-सामान्य की धार्मिक भावनाओं का विशेष योगदान रहा है। कुषाणकालीन मूर्तियों एवं गुप्तकालीन मूर्तियों में मूलभूत अंतर यह है कि जहाँ कुषाणकालीन मूर्तियों पर विदेशी प्रभाव स्पष्ट है, वहीं गुप्तकालीन मूर्तियाँ स्वाभाविकता से ओत-प्रोत हैं। भरहुत, बोधगया, साँची और अमरावती में मिली मूर्तियाँ जनसामान्य के जीवन की सजीव झाँकी प्रस्तुत करती हैं।\nचित्रकला से भी प्राचीन भारत के जन-जीवन की जानकारी मिलती है। अजन्ता के चित्रों में मानवीय भावनाओं की सुंदर अभिव्यक्ति है। ‘माता और शिशु’ या ‘मरणशील राजकुमारी’ जैसे चित्रों से बौद्ध चित्रकला की कलात्मक पराकाष्ठा का प्रमाण मिलता है। एलोरा गुफाओं के चित्र एवं बाघ की गुफाएँ भी चित्रकला की दृष्टि से महत्त्वपूर्ण हैं।\nबस्तियों के स्थलों के उत्खनन से जो अवशेष प्राप्त हुए हैं उनसे प्रागैतिहास और आद्य इतिहास की जानकारी प्राप्त होती है। आरंभिक मानव-जीवन के विकास के विविध पक्षों का ज्ञान उनकी बस्तियों से प्राप्त पत्थर और हड्डी के औजारों, मिट्टी के बर्तनों, मकानों के खंडहरों से होता है। सोहन घाटी (पाकिस्तान) में पुरापाषाण युग के मिले खुरदुरे पत्थरों के औजारों से अनुमान लगाया गया है कि भारत में आदिमानव ईसा से4लाख से2लाख वर्ष पूर्व रहता था। 10,000 से 6,000 वर्ष पूर्व के काल में मानव कृषि, पशुपालन और मिट्टी के बर्तन बनाना सीख गया था। कृषि-संबंधी प्रथम साक्ष्य साँभर (राजस्थान) से पौधा बोने का मिला है, जो ई.पू. 7000 का बताया जाता है। पुरातात्त्विक अवशेषों तथा उत्खनन में प्राप्त मृद्भांडों से संस्कृतियों के विकास-क्रम पर प्रकाश पड़ता है। अवशेषों में प्राप्त मुहरें भी प्राचीन भारत के इतिहास-लेखन में बहुत उपयोगी हैं। मोहनजोदड़ो से प्राप्त लगभग पाँच सौ मुहरों से तत्कालीन धार्मिक जीवन पर प्रकाश पड़ता है। आज पुरातत्त्ववेत्ता वैदिक साहित्य, महाभारत और रामायण में उल्लिखित स्थानों का उत्खनन कर तत्कालीन भौतिक संस्कृति का चित्र प्रस्तुत करने का प्रयास कर रहे हैं।\nइस प्रकार एक कुशल इतिहासकार सम-सामयिक साहित्यिक और पुरातात्त्विक सामग्री का समन्वित उपयोग कर पूर्वाग्रह से मुक्त होकर अतीत का यथार्थ चित्र प्रस्तुत करने का प्रयास करता है।


New Year Sale On Amazon 2022 | Best Deals - BloomGik\nBy Ranjit December 29, 2021 Other Info0Comments\nहेल्लो दोस्तों आज हम आपको New Year Sale On Amazon 2022 के बारे में बताने वाले हैं. अमेज़न द्वारा साल 2021 के अंत में Winter Season को ध्यान में रखते हुए कईं प्रोडक्ट्स पर Clearance sale लगाई जा रही है. जिसमे आपको कुछ-कुछ सामान पर 80% तक की छुट मिलेगी.\nAmazon हमेशा कोई न कोई सेल लेकर हर बार अपने कस्टमर्स को चोंकाता रहता है. जैसा की आपको पता है की अब साल 2021 खत्म होने वाला है. नये साल 2022 के स्वागत में Amazon आपके लिए बेहतरीन ऑफर्स लेकर आया है. आज हम इसी के बारे में आपको बताने वाले हैं. आईये जानते हैं किस प्रोडक्ट पर आपको कितनी छुट मिल रही है.\nNew Year Sale On Amazon 2022\nRoom Heaters Deal 2022\nGeysers Deal 2022\nAir Purifiers Deal 2022\nAmazon Half Price Store :\nNew Year Sale On Amazon 2022 | Conclusion\nMilton Duo DLX 350 Bottle Flask, 350ml, Silver, Stainless St…\nMi Smart Band5– India’s No. 1 Fitness Band, 1.1″ (2.8 cm) …\nRedmi 9A Sport (Coral Green, 2GB RAM, 32GB Storage) | 2GHz O…\nBUY NOW FROM AMAZON | 40 % Off\nAmazon ने Room Heaters पर लगभग 40 से 60 % तक की छुट रखी है जिसमे आपको एक से एक अछे फीचर वाले इलेक्ट्रिक रूम हीटर बहुत ही कम दाम पर मिल जाएँगे. आपको बताना चाहेंगे की यह ऑफर केवल लिमिटेड समय तक ही रहेगा. इसलिए Amazon New Year Deals 2022 का फायदा उठायें.\nBUY NOW FROM AMAZON | 50 % Off\nअमेज़न द्वारा Geysers पर भी भारी छुट देखने को मिल रही है. लगभग 50 से 70% तक की छुट आपको अमेज़न द्वारा दी जा रही है. जैसा की आपको पता ही है की आजकल सर्दियों का दौर है. इसे में इन deals का फायदा आप उठा सकते हैं और अपने घर के लिए या किसी को गिफ्ट करने के लिए इन deals और ऑफर्स का फयदा उठा सकते हैं.\nBUY NOW FROM AMAZON | 60 % Off\nAir Purifier आज के समय में एक बहुत ही जरूरी है. Pollution इस कदर बढ़ गया है कि साँस लेने के लिए हवा बहुत दूषित है. अमेज़न द्वारा साल 2021 के अंत में आपको Air Purifiers पर बहुत ही अच्छी डील मिल रही है. जिसमे आपको लगभग 60 से 70 % तक की भरी छुट मिल रही है. आप भी समय रहते इन बेहतरीन deals का फायदा उठा कर बहुत सारी सेविंग्स कर सकते हैं.\nBUY NOW FROM AMAZON | 60-70 % Off\nAmazon द्वारा विंटर सीजन को ध्यान में रखते हुए Electric kettles पर लगभग 70 % तक की भरी छुट मिल रही है. आपको 599/- रूपए से लेकर अधिक दम तक सभी kettles पर भरी छुट मिल रही है. यह ऑफर आपको केवल सिमित समय तक ही मिलेगा. इसलिए टाइम पर इन ऑफर्स का फायदा उठायें और अपनी कमाई में से बहुत सारे पैसे बचाएं.\nदोस्तों आपको बताना चाहेंगे की अमेज़न ने अपने कस्टमर्स को ध्यान में रख कर न्यू इयर deals के साथ में एक हाफ प्राइस स्टोर सेक्शन भी रखा है. जहां पर आपको सभी प्रोडक्ट्स आधे दाम पर मिलेंगे. आप यहाँ जाकर भी अपने लिए आधी कीमत पर चीजें खरीद सकते हैं. अमेज़न ने बहुत सारी deals आपको प्रदान की है. आपको बताना कहेंगे कि यह deals केवल लिमिटेड समय तक रहेंगी.\nAmazon समय समय पर अपने उपभोगताओं के लिए बहुत सारी deals और ऑफर देता रहा है. इसी को ध्यान में रखते हुए अमेज़न ने न्यू इयर सेल 2022 लगाईं है. जिसका फायदा आप उठा सकते हैं और सभी प्रोडक्ट्स कम से कम कीमत में खरीद सकते हैं. यह सभी deals सिमित समय तक ही valid होते हैं इसलिए deals खत्म होने से पहले इन सेल का फायदा उठाये.\nआप उपर दिए गये Amazon links पर जाकर इन deals को चेक कर सकते हैं और अपनी जरूरत का सामान अपने लिए ले सकते हैं.\n₹429.00 (as of May 23, 2022 09:51 GMT +05:30 - More infoProduct prices and availability are accurate as of the date/time indicated and are subject to change. Any price and availability information displayed on [relevant Amazon Site(s), as applicable] at the time of purchase will apply to the purchase of this product.)\n₹469.00 (as of May 23, 2022 09:51 GMT +05:30 - More infoProduct prices and availability are accurate as of the date/time indicated and are subject to change. Any price and availability information displayed on [relevant Amazon Site(s), as applicable] at the time of purchase will apply to the purchase of this product.)\n4.0 out of5stars(94672)\n₹588.00 (as of May 22, 2022 09:55 GMT +05:30 - More infoProduct prices and availability are accurate as of the date/time indicated and are subject to change. Any price and availability information displayed on [relevant Amazon Site(s), as applicable] at the time of purchase will apply to the purchase of this product.)\nOnePlus Buds Z2 Review In Hindi


क्या अपनी कार के सॉफ्टवेयर को अपडेट करना खतरनाक है? | AvtoTachki\nकार सॉफ्टवेयर अपडेट\nअद्यतन के साथ समस्या\nनेटवर्क पर अद्यतन\nरिमोट सॉफ्टवेयर अपडेट के लाभ\nअधिक से अधिक लोगों को पहले से ही इसी तरह की स्थिति का सामना करना पड़ा है: मैंने अपना लैपटॉप या स्मार्टफोन अपडेट किया, लेकिन इसके प्रदर्शन में सुधार के बजाय, इसके विपरीत का पता चला है। यदि काम करना बंद नहीं किया है। अक्सर, नवीनीकरण निर्माताओं के उपकरण हैं जो ग्राहकों को नए उपकरण खरीदने और पुराने को त्यागने के लिए मजबूर करते हैं।\nलेकिन कारों का क्या? कई साल पहले एलोन मस्क ने प्रसिद्ध शब्द कहा: "टेस्ला कार नहीं है, बल्कि पहियों पर एक कंप्यूटर है।" तब से, दूरस्थ अपडेट वाला सिस्टम अन्य निर्माताओं को स्थानांतरित कर दिया गया है और निकट भविष्य में सभी वाहनों को कवर करेगा।\nटेस्ला समय सारिणी सेट करने की अनुमति देता है, लेकिन हाल ही में उपयोग किए गए मॉडल खरीदारों के साथ गर्म बहस का सामना करना पड़ा\nलेकिन क्या हमें इन अद्यतनों के बारे में चिंता करनी चाहिए - विशेष रूप से, स्मार्टफ़ोन के विपरीत, कारें आमतौर पर आपकी सहमति भी नहीं चाहती हैं?\nहाल ही में कैलिफोर्निया में इस्तेमाल की गई टेस्ला मॉडल एस खरीदार के साथ एक घटना ने इस विषय पर ध्यान खींचा है। यह उन कारों में से एक है जिसमें कंपनी ने गलती से अपने प्रसिद्ध ऑटोपायलट को स्थापित किया था, और मालिकों ने इस विकल्प के लिए 8 हजार डॉलर का भुगतान नहीं किया था।\nइसके बाद, कंपनी ने एक ऑडिट का आयोजन किया, इसकी खामियों का पता लगाया और दूर से इस समारोह को बंद कर दिया। बेशक, कंपनी ने उनके लिए ऑटोपायलट को बहाल करने की पेशकश की, लेकिन अतिरिक्त समर्थन सूची में इंगित मूल्य का भुगतान करने के बाद ही। कंपनी के एक समझौते पर सहमत होने से पहले स्क्वाबल्स को महीनों लग गए और अदालत में चले गए।\nयह एक नाजुक सवाल है: टेस्ला उस सेवा का समर्थन करने के लिए बाध्य नहीं है जिसके लिए उसे भुगतान नहीं मिला है। लेकिन दूसरी तरफ, कार फ़ंक्शन को दूरस्थ रूप से निकालना अनुचित है, जिसके लिए पैसे का भुगतान किया गया था (उन ग्राहकों के लिए जिन्होंने इस विकल्प को अलग से ऑर्डर किया था, यह भी अक्षम था)।\nऑनलाइन अपडेट चीजों को आसान बनाते हैं, जैसे कि नेविगेशन को अपडेट करना जो एक थकाऊ और महंगी कार सेवा यात्रा के साथ हुआ करता था।\nऐसी विशेषताओं की संख्या, जिन्हें दूर से जोड़ा और हटाया जा सकता है, बढ़ना जारी है, और यह सवाल उठता है कि क्या उन्हें खरीदार का पालन करना चाहिए और कार को नहीं। यदि कोई व्यक्ति ऑटोपायलट पर एक मॉडल3खरीदता है और इसे तीन साल बाद एक नए के साथ बदलता है, तो क्या उन्हें एक सुविधा नहीं रखनी चाहिए जो उन्होंने पहले ही एक बार भुगतान कर दी है?\nआखिरकार, इस मोबाइल सॉफ़्टवेयर सेवा के भौतिक मशीन (मॉडल 43 के मामले में तीन वर्षों में 3%) के समान दर पर मूल्यह्रास करने का कोई कारण नहीं है क्योंकि यह बाहर नहीं पहना जाता है या मूल्यह्रास नहीं करता है।\nटेस्ला सबसे विशिष्ट उदाहरण है, लेकिन वास्तव में ये प्रश्न सभी आधुनिक कार निर्माताओं पर लागू होते हैं। हम कंपनियों को अपनी निजी कार को नियंत्रित करने की कितनी अनुमति दे सकते हैं?\nक्या होगा यदि मुख्यालय का कोई व्यक्ति यह निर्णय लेता है कि सॉफ्टवेयर को हर बार गति सीमा से अधिक होने पर अलार्म करना चाहिए? या वह मल्टीमीडिया चालू करें जिसे हम पूरी तरह से पुन: डिज़ाइन किए गए मैस में उपयोग करते हैं, जैसा कि अक्सर फोन और कंप्यूटर के मामले में होता है?\nऑनलाइन अपडेट अब जीवन का एक अभिन्न हिस्सा हैं, और यह अजीब है कि कार निर्माता उन्हें कैसे करना है पर सहमत नहीं हैं। कारों के साथ भी, वे नए नहीं हैं - उदाहरण के लिए, मर्सीडिज़-Benz SL को 2012 में दूर से अपग्रेड करने की क्षमता मिली। वॉल्वो 2015 के बाद से यह कार्यक्षमता है, FCA - 2016 की शुरुआत से।\nइसका मतलब यह नहीं है कि सब कुछ आसानी से हो रहा है। उदाहरण के लिए, 2018 में SiriusXM (FCA के साथ अनुबंधित अमेरिकी रेडियो नेटवर्क) ने मल्टीमीडिया के लिए एक अपडेट जारी किया जीप और चकमा दुरंगो। नतीजतन, यह न केवल नेविगेशन तक पूरी तरह से अवरुद्ध हो गया, बल्कि कार बचाव सेवाओं के अनिवार्य आपातकालीन कॉल सिस्टम को भी निष्क्रिय कर दिया।\nकथित रूप से हानिरहित सिरियसएक्सएम अपडेट ने जीप और चकमा वाहकों को अपने दम पर रिबूट करने का कारण बना\n2016 में केवल एक अपडेट के साथ, लेक्सस पूरी तरह से अपनी एनफॉर्म सूचना प्रणाली को मारने में कामयाब रहा, और सभी क्षतिग्रस्त कारों को दुकानों की मरम्मत के लिए ले जाना पड़ा।\nकुछ कंपनियां अपने वाहनों को ऐसी गलतियों से बचाने की कोशिश करती हैं। एक इलेक्ट्रिक आई-पेस ब्रिटिश में जैगुआर यदि सिस्टम बाधित है और अपडेट बाधित हो जाता है, तो वाहन कार्य करता है, तो सिस्टम को फ़ैक्टरी में लौटाता है। इसके अलावा, मालिक अपडेट से बाहर निकल सकते हैं या उन्हें अलग समय के लिए शेड्यूल कर सकते हैं ताकि अपडेट उन्हें घर से दूर न पकड़े।\nइलेक्ट्रिक जगुआर आई-पेस में एक मोड है जो अपडेट समस्या की स्थिति में कार को फ़ैक्टरी सॉफ़्टवेयर सेटिंग्स में पुनर्स्थापित करता है। यह अपने मालिक को ऑनलाइन कंपनी अपडेट से बाहर निकलने की अनुमति भी देता है।\nबेशक, रिमोट सिस्टम अपडेट बहुत मददगार भी हो सकते हैं। अब तक, लगभग 60% मालिकों को विनिर्माण दोष की स्थिति में सेवा के प्रचार से लाभ हुआ है। शेष लगभग 40% दोषपूर्ण वाहन चलाते हैं और दुर्घटनाओं का खतरा बढ़ाते हैं। ऑनलाइन अपडेट के लिए धन्यवाद, अधिकांश समस्याओं को सेवा पर आए बिना तय किया जा सकता है।\nतो, सामान्य तौर पर, अपडेट कुछ उपयोगी होते हैं - केवल उन्हें व्यक्तिगत स्वतंत्रता को ध्यान में रखते हुए और बहुत सावधानी से लागू किया जाना चाहिए। बग के बीच एक बड़ा अंतर है जो लैपटॉप को मारता है और एक नीली स्क्रीन दिखाता है, और एक बग जो कदम पर कार की बुनियादी सुरक्षा प्रणालियों को अवरुद्ध करता है।\n4.9 /5( 73 वोट )\nटायर प्रेशर सेंसर - किनको चुनना है?\nमुख्य » सामग्री » क्या अपनी कार के सॉफ्टवेयर को अपडेट करना खतरनाक है?\nमें: सुरक्षा प्रणाली, मोटर चालकों के लिए टिप्स, सामग्री, मशीन का संचालन


परीक्षा का तनाव कैसे करें दूर – BEN Network – भारत एक नजर\nHome>>हटके ख़बर>>परीक्षा का तनाव कैसे करें दूर\nएग्ज़ाम का समय शुरू हो चुका है. यह समय बच्चों के साथ साथ उनके मां बाप के लिए भी तनाव का समय होता है. दरअसल मां बाप का तनाव इस बात को लेकर तो होता ही है कि बच्चे की तैयारी कैसी है, लेकिन साथ ही तनाव यह भी होता है कि बच्चे का तनाव कैसे कम किया जाए. कुछ बच्चे परीक्षा से पहले बहुत ज़्यादा तनाव लेते हैं जिससे मां-बाप बेहद परेशान हो जाते हैं. अगर आप भी अपने बच्चे की परीक्षा को लेकर तनाव में हैं और खुद को और अपने आप को तनाव से बचाना चाहते हैं तो ये नुस्ख़े अपनाएं\nप्रोटिन युक्त स्वादिष्ट खाना दें\nपरीक्षा के समय ज़रूरी है कि बच्चे को ना सिर्फ़ पौष्टिक बल्कि स्वादिष्ट खाना भी मिले. इस समय पर ध्यान रखें कि बच्चे की ख़ुराक में प्रोटिन युक्त खाना ज़रूरी है. बच्चे के खाने में अंडा, दूध और दही जैसी पौष्टिक चीज़ें शामिल करें.\nखाने में सलाद\nअपने बच्चे को खाने के साथ सलाद ज़रूर दें. इससे बच्चों की पाचन क्रिया अच्छी होगी और पेट साफ़ रहेगा. बच्चे परीक्षा के समय लंबे समय तक बैठ कर पढ़ते हैं इसलिए ज़रूरी है कि खाने को पचाने के लिए उन्हे सलाद दी जाए. वैसे भी आजकल मूली, गाजर और चकूंदर जैसी चीजों की बाज़ार में भरमार है.\nजैसा हमने पहले भी आपको बताया कि परीक्षा के समय बच्चे लंबे समय तक बैठ कर पढ़ते हैं. इसलिए उन्हे संतुलित मात्रा में आहार देना चाहिए. यह ध्यान रखना चाहिए कि उन्हे कार्बोहाइड्रेट की सही मात्रा मिले. इस समय ज़्यादा मात्रा में कार्बोहाइड्रेट से उनका वजन बढ़ सकता है.\nबच्चों को इस मौसम में मिलने वाले फल खाने को दें. जब बच्चे पढ़ते हैं तो बार-बार भूख लगती है. इस समय में फल खाने को देंगे तो अच्छा होगा. क्योंकि फल विटामिन के साथ साथ फ़ाइबर से भी भरभूर होते हैं.\nकार्बोहाइड्रेट गाजर और चकूंदर प्रोटिन युक्त बच्चे परीक्षा मूली


After violence, how is Panchkula - हिंसा के बाद अभी क्या है पंचकूला का हाल\nहोमहरियाणा-हिमाचलहिंसा के बाद अभी क्या है पंचकूला का हाल\nडेरा समर्थकों की भीड़ और हिंसा की प्रवृत्ति के चले शहरवासियों में दहशत का माहौल बन गया.\nख़बर न्यूज़ डेस्क, Updated: 25 अगस्त, 2017 10:00 PM\nपंचकूला में डेरा समर्थकों ने आगजनी की घटनाओं को अंजाम दिया.\nपंचकूला की सीबीआई की कोर्ट ने डेरा प्रमुख गुरमीत राम रहीम को रेप के मामले में दोषी करार दिए जाने के बाद उनके समर्थक हिंसा पर उतारू हो गए. शहर के कई इलाकों में डेरा के समर्थकों ने हिंसा का अंजाम दिया. डेरा समर्थकों की भीड़ और हिंसा की प्रवृत्ति के चले शहरवासियों में दहशत का माहौल बन गया. स्थानीय लोगों का कहना है कि उनके घरों के पास पार्कों में डेरा समर्थकों ने कई घंटों कब्जा किए रखा और पुलिस ने भी देर से कार्रवाई की.\nभीड़ जब हिंसा पर उतारू हो गई तब जाकर पुलिस ने कार्रवाई की और भीड़ को हटाया. लोगों का कहना है कि कई डेरा समर्थक आस पास के घरों में घुस गए. इतना ही नहीं कई लोग पेड़ों पर चढ़ गए और पुलिस से बचने के रास्ते ढूंढ़ रहे थे.\nपुलिस ने पंचकूला में कर्फ्यू लगा रखा है. गश्त की जा रही है. यहां तक की सेना भी गश्त लगा रही है.\nपूरे पंचकूला में सड़कों पर कई जगह जले हुए वाहन हैं और सड़क के दोनों ओर तोड़फोड़ के निशान देखे जा सकते हैं.


09, Jan- 2020\nएक घर में शादी की तैयारी चल रही थी. शादी के लिए घर में सामान जोड़ा जा रहा था की तभी अचानक उनके घर लुटेरों ने हमला बोल दिया. घर में रह रहे पति-पत्नी की बेरहमी से हत्या कर लुटेरे फरार हो गए. यह खौफनाक घटना पंजाब के अमृतसर की है.\nअध्यापक कुलवंत सिंह लंबे समय से सरकारी हाई स्कूल ख्याला कलां में अध्यापक रहे और रिटायरमेंट के बाद ख्याला कलां में घर बना लिया. कुलवंत सिंह वहीं पर रहने लगे और ख्याला कलां में कपड़े की दुकान करने लगे. कुलवंत सिंह का एक बेटा अमृतसर में रहता है और घर में पति-पत्नी ही रहते थे.\nअध्यापक कुलवंत सिंह के परिवार में शादी थी. सुबह से ही उनके परिवार वाले कुलवंत सिंह को फोन कर रहे थे पर किसी ने फोन नहीं उठाया. जब उनके परिवार वालों ने पड़ोसियों को फोन किया, पर पड़ोसियों ने बताया कि सुबह से ही उनकी दुकान नहीं खुली है और न ही घर से कोई बाहर निकला है.\nशक बढ़ने पर उनके परिवार वाले शाम को सवा6बजे घर ख्याला कलां गांव में पहुंचे. घर में घुसते ही उन्होंने दो लाशें देखी. दोनों पति-पत्नी का हथियारों के साथ बेरहमी से कत्ल देखकर उनके होश उड़ गए. उसी समय पुलिस को सूचित किया गया. पुलिस के मुताबिक, लूट की नीयत से बेरहमी से कत्ल किया गया. घर पर पूरा सामान ब‍िखरा पड़ा था. लूट की नीयत से किए गए दोनों कत्ल और नकदी के साथ गोल्ड लूटकर लुटेरे फरार हो गए थे.


कैश मेमोरी (Cache Memory) क्या है? - What is Cache Memory in Hindi - Your Computer Notes\nकैश मेमोरी क्या है? – What is Cache Memory in Hindi…\nCache memory, एक अत्यधिक तीव्र गति की, कम संग्रहण क्षमता वाली अस्थायी मेमोरी है। जिसको CPU एवं main memory (RAM) के मध्य लगाया जाता है।\nजिसका प्रयोग प्रोसेसिंग के दौरान, बार-बार उपयोग में आने वाले डेटा व निर्देशों को, अस्थायी तौर पर load करने के लिए किया जाता है।\nयह RAM की तरह ही एक अस्थायी (temporary) मेमोरी है, जिसमें डेटा केवल प्रोसेसिंग के समय ही load या store होते हैं। और प्रोसेसिंग का कार्य पूरा होने पर, अथवा विद्युत सप्लाई बन्द होने पर, या प्रोग्राम या फाइल को बन्द करने पर जिसका प्रयोग प्रो‍सेसिंग में हो रहा है, कैश मेमोरी पूर्णत: खाली हो जाती है।\nअत: कैश मेमोरी को वोलेटाइल मेमोरी (Volatile memory) भी कहा जाता है।\nComputer की कैश मेमोरी भी, प्रायमरी व सेकेण्ड्री मेमोरी की तरह ही, एक हार्डवेयर डिवाइस है।\nकैश मेमोरी की आवश्यकता क्यों पड़ती है?\nCPU (Central Processing Unit) की गति किसी भी data को process करने के लिए, अत्यधिक तीव्र होती है। अब चूँकि CPU तो तीव्र गति से कार्य करके users को output प्रदान कर देता है, पर इसके लिए उसे, किसी भी प्रोग्राम के processing के दौरान, उतने ही तेज गति से, आवश्यक डेटा व निर्देश की भी मिलने चाहिए, तभी तो CPU की पूर्ण क्षमता का उपयोग हो पायेगा।\nप्रोसेसिंग के दौरान, उपयोग होने वाले डेटा व निर्देश तो मेन मेमोरी (RAM) में होते है। पर रैम की, डेटा read व write करने की गति, CPU की data को प्रोसेस करने की गति से5से 10 गुना कम होती है। जिसके कारण मेन मेमोरी (RAM), CPU की गति के अनुसार data को उपलब्ध नही करवा पाती है।\nइस समस्या को दूर करने के लिए, CPU व main memory के बीच एक तीव्र गति (जिसकी गति लगभग CPU के बराबर ही होती है) एवं कम संग्रहण क्षमता (storage capacity) वाली एक मेमोरी लगाई जाती है, जिसे कैश मेमोरी कहते हैं।\nकैश मेमोरी का Access Time, मेन मेमोरी से5से 10 गुना कम होता है। अर्थात कैश मेमोरी की गति, main memory की अपेक्षा,5से 10 गुना ज्यादा होती है, यही कारण है कि CPU इसे तीव्र गति से access करने में सक्षम होता है।\nCache memory में store हुए data को, CPU द्वारा access करने की गति, लगभग CPU की प्रोसेसिंग गति के ही बराबर होती है। जिससे सीपीयू की पूरी क्षमता का उपयोग हो पाता है और उपयोगकर्ता को शीघ्र ही आउटपुट प्राप्त हो जाता है।\nइस प्रकार कैश मेमोरी, जो कि CPU व main memory के बीच लगाई जाती, एक तीव्र गति वाले बफर (buffer) के रूप में कार्य करती है, जिसमें प्रोसेसिंग के दौरान, प्रोसेसिंग में प्रयोग होने वाले डेटा व निर्देश अस्थायी रूप से load होते है।\nइन डेटा व निर्देर्शों को CPU तीव्र गति से access करके अपनी पूरी क्षमता के साथ प्रोसेसिंग के कार्य को सम्पन्न कर देता है।\nऔर प्रोसेसिंग का कार्य सम्पन्न होने के उपरान्त कैश पुन: खाली कर दी जाती है।\nकैश मेमोरी की बिशेषताऍं या गुण | Characteristics of Cache memory in Hindi\nFeatures of Cache memory in Hindi\nCache memory की मुख्य बिशेषता यह है कि इसका access time तीव्र होता है।\nयह एक अस्थायी (temporary) मेमोरी है।\nComputer के बन्द होने पर, फाइल या प्रोग्राम जिनकी प्रोसेसिंग चल रही है, उनके बन्द होने पर अथवा power supply न मिलने पर, इसमें load हुए डेटा नष्ट हो जाते है। अर्थात यह एक volatile memory है।\nआकार में सीमित, पर गति में अत्यधिक तीव्र व कीमत में महँगी होती है।\nमल्टीलेवल जैसे कि (L-1, L-2, L-3….) में उपलब्ध होती है।\nकैश मेमोरी कंप्यूटर में CPU तथा मेन मेमोरी (रैम) के मध्य स्थान रखती है।\nयह CPU तथा मेन मेमोरी के बीच, एक तेज गति वाले बफर की तरह कार्य करती है।\nCache memory का access time, मेन मेमोरी से5से 10 गुना कम होता है। अर्थात कैश मेमोरी की गति मेन मेमोरी अथवा प्रयामरी मेमोरी से5से 10 गुना अधिक होती है।\nइसकी गति, लगभग सी.पी.यू. के प्रोसेस करने की गति के, बराबर होती है।\nकैश मेमोरी के प्रकार | Types of Cache memory\nकैश मेमोरी के स्तर या लेवल्स | Levels of Cache memory\nकैश मेमोरी निम्न प्रकार की होती हैं-\nL-1 कैश (एल वन कैश) – Level-1 Cache\nL-2 कैश (एल टू कैश) – Level-2 Cache\nL-3 कैश (एल थ्री कैश) – Level-3 Cache\nयह कैश मेमोरी कम्प्यूटर की मुख्य कैश मेमोरी होती है। जिसे प्रायमरी कैश मेमोरी या मेन कैश मेमोरी के नाम से भी जाना जाता है। जो कि CPU चिप में ही fix रहती है। इसी वजह से इस कैश मेमोरी को on board cache memory भी कहा जाता है।\nयह कम्प्यूटर की आन्तरिक कैश मेमोरी (Internal Cache Memory) होती है।\nComputer में L1 cache memory की storage capacity (संग्रहण क्षमता) बहुत कम होती है अर्थात इनकी size कम होती है, पर इनकी गति बहुत तेज होती है।\nप्रोसेसिंग के लिए व प्रोसेसिंग के दौरान, CPU द्वारा, data व निर्देश, सर्वप्रथम इसी कैश, यानी कि Level-1 में ही खोजे जाते हैं।\nइस कैश मेमोरी की साइज लगभग2KB से 128 KB तक होती है।\nयह कैश मेमोरी Secondary cache memory (द्वितीयक कैश मेमोरी), सहायक कैश मेमोरी अथवा एक्सटरनल कैश मेमोरी के नाम से भी जाती है।\nइनका निर्माण CPU चिप में न करके, एक अलग ही चिप में किया जाता है। पर तब भी गति प्रायमरी मेमोरी (RAM) की अपेक्षा बहुत तीव्र होती है।\nयदि CPU द्वारा चाहा गया शब्द, डेटा या निर्देश L1 cache में नही मिलते, तो L2 cache में खोजा जाता है।\nइस कैश मेमोरी का आकार L-1 cache memory की अपेक्षा ज्यादा होता है। परन्तु इसकी गति L1 cache की तुलना में कम होती है।\nइसका साइज लगभग 128 KB से 1 MB तक होता है।\nLevel-1 कैश मेमोरी ही, केवल इन्टरनल कैश मेमोरी होती है बाकी सभी लेवल्स की कैश मेमोरी, एक्सटरनल कैश मेमोरी कहलाती हैं।\nयह कैश मेमोरी तीसरे स्तर की कैश मेमोरी होती है।\nयदि CPU द्वारा चाहा गया डेटा L1 व L2 कैश में नही मिलता है, तो इस cache memory को जॉंचा जाता है। डेटा मिलने पर CPU उन्हें access करके processing में प्रयोग कर लेता है। अन्यथा डेटा न मिलने पर अगले levels की कैश मेमोरी की जॉंच की जाती है। यदि डेटा मिल गया तो processing में प्रयोग कर लिया जाता है। और यदि चाहा गया डेटा, कैश मेमोरी के किसी भी levels से प्राप्त नहीं होता, तो फिर प्रायमरी मेमोरी RAM में खोजा जाता है।\nलेवल-3 कैश मेमोरी की साइज अर्थात संग्रहण क्षमता, L1 व L2 कैश मेमोरी की अपेक्षा ज्यादा होती है। पर इसकी गति इन दोनो लेवल से कम होती है। पर फिर भी इसकी गति प्रायमरी मेमोरी से काफी तीव्र होती है।\nL-3 कैश की साइज लगभग 1 MB से 8 MB तक होती है।\nज्यादातर कम्प्यूटर्स में केवल L1 (Level-1), L2 (Level-2) तथा L3 (Level-3) तक ही कैश मेमोरी होती है। पर कुछ विशेष कम्प्यूटर्स में Level-4 तक भी हो सकती है।\nमॉडेम क्या है?| इसकी विशेषताऍं व प्रकार\nकंट्रोल यूनिट (CU) क्या है?\nकैश मेमोरी का आकार | Size of Cache memory\nइसकी कीमत ज्यादा होती है, इसी कारण इनको काफी छोटे size में प्रयोग किया जाता है। पर इनका छोटा साइज ही, CPU की पूरी क्षमता का पूर्णत: उपयोग लेने में सक्षम होता है। इनका आकार लगभग2KB से लेकर 8 MB तक होता है।\nL-12KB – 128 KB\nL-2 128 KB – 1MB\nL-3 1MB – 8MB\nकैश मेमोरी की कार्य प्रणाली | Working system of Cache memory\nCache memory की कार्य प्रणाली को निम्न steps के माध्यम से समझाया जा रहा है-\nप्रोसेसिंग के दौरान data व निदेशों की जरूरत पड़ने पर CPU सबसे पहले कैश मेमोरी में उन्हें खोजता है। यदि कैश मेमोरी में data उपलब्ध है तो तुरंत ही CPU को प्रदान कर दिया जाता है।\nलकिन यदि चाहा गया data, कैश मेमोरी में उपलब्ध नही है, तो CPU उनके लिए main memory (RAM) में देखता है, यदि data वहॉं उपलब्ध है तो, उस data या शब्द के पूरे ब्लाक को ही कैश मेमोरी में लोड कर दिया जाता है। जहॉं से डेटा या किसी विशेष शब्द को CPU, तीव्र गति से ग्रहण (access) कर लेता है।\nलोकेलिटी ऑफ रेफरेंस सिद्धांत | Locality of Reference Theory\nइस सिद्धांत के अनुसार, वर्तमान समय में जिन डेटा व निर्देशों का execution (क्रियान्वयन) CPU में हो रहा है, वह मेन मेमोरी (रैम) के जिस ब्लॉक में संग्रहित होता है, उस पूरे ब्लॉक को ही, मेन मेमोरी से कैश मेमोरी में भेज दिया जाता है।\nऐसा इसलिए किया जाता है क्योंकि, ऐसा अनुमान लगाया जाता है कि, जिन शब्दों, डेटा या निर्देशों का उपयोग, सीपीयू प्रोसेसिंग में कर रहा है, हो सकता है कि इनसे संबंधित डेटा व निर्देश की जरूरत सीपीयू को दोबारा पड़े, प्रोसेसिंग के कार्य को पूरा करने के लिए।\nऔर मेन मेमोरी के एक ब्लॉक में, एक दूसरे से संबंधित ही, डेटा व निर्देश होते हैं, इसलिए पूरे ब्लॉक को ही मेन मेमोरी से कैश मेमोरी में ट्रांसफर कर दिया जाता है, ताकि सीपीयू जरूरत के डेटा व निदेर्शों को, तीव्र गति से एक्सेस करके प्रोसेसिंग के कार्य को संपन्न कर सके।\nअगर संक्षेप में कहें तो,- वर्तमान समय में चल रही प्रोसेसिंग से संबंधित, डेटा व निर्देशों का एक पूरा ब्लॉक ही मेन मेमोरी से, Cache memory में ट्रांसफर या कॉपी कर दिया जाता है, ताकि जरूरत होने पर संबंधित डेटा व निर्देशों को CPU, कैश मेमोरी से तीव्र गति से एक्सेस कर, प्रोसेसिंग के कार्य को संपन्न कर दे। यही सिद्धान्त लोकेलिटी ऑफ रेफरेंस का सिद्धांत कहलाता है।\nहिट रेशियो (Hit Ratio) क्‍या है? | What is Hit Ratio in Hindi\nकैश मेमोरी की efficiency (दक्षता) को नापने के लिए, एक रेशियो (Ratio-अनुपात) का प्रयोग किया जाता है, जिसे हिट अनुपात या हिट रेशियो कहते हैं।\nप्रोसेसिंग के दौरान CPU, जब किसी शब्द या डेटा की मॉंग करता है, और वह शब्द या डेटा, कैश मेमोरी में मिल जाता है, तो इसे हिट (Hit) कहा जाता है।\nपरन्तु यदि वह शब्द या डेटा, कैश मेमोरी में नही मिलता है, और प्रायमरी मेमोरी (रैम) से प्राप्त होता है, तो इस घटना को मिस (Miss) कहते हैं।\nजहॉं Total memory reference = Total Hits + Total Misses\nऔर Total memory reference = CPU द्वारा मॉंगे गए कुल शब्दों की संख्या।\nTotal Hits = CPU द्वारा मॉंगे गए कुल शब्दों की संख्या, जो कैश मेमोरी से प्राप्त हुए हैं।\nTotal Misses = CPU द्वारा मॉंगे गए कुल शब्दों की संख्या, जो कैश मेमोरी से प्राप्त न होकर, मेन मेमोरी से प्राप्त हुए हैं।\nकैश मेमोरी के लाभ एवं हानि\nAdvantages and Disadvantages of Cache memory\nPros and Cons of Cache memory\nकैश मेमोरी के लाभ | Advantages of Cache memory\nअत्यधिक तीव्र गति प्रदान करती है।\nसी.पी.यू. की पूर्ण क्षमता का उपयोग संभव।\nMulti Levels की सुविधा।\nसी.पी.यू. द्वारा तीव्र गति से access संभव।\nCPU द्वारा चाहे गए डेटा तुरन्त उपलब्ध।\nयह Computer की speed को boost कर देती है।\nकैश मेमोरी के हानि | Disadvantages of Cache memory\nसीमित संग्रहण क्षमता।\nकीमत ज्यादा होती है।\nI hope, आपको यह आर्टिकल – कैश मेमोरी (Cache Memory) क्या है? – What is Cache Memory in Hindi जरूर पसंद आया होगा।\nQR Code क्या है – What is QR Code in Hindi


बिज़नेस Archives - Page 20 of 34 - i Watch India News\nइकोनॉमी के लिए तगड़ा झटका साबित हुई नोटबंदी, ग्रोथ थमी: अरविंद सुब्रह्मण्यन\nनई दिल्ली। मोदी सरकार में आर्थिक सलाहकार की भूम‍िका निभा चुके अरव‍िंद सुब्रह्मण्यन ने नोटबंदी को एक बड़ा झटका करार दिया. उन्होंने कहा, ”नोटबंदी इकोनॉमी के लिए एक खतरनाक और तगड़ा झटका था. इससे अर्थव्यवस्था के विकास की रफ्तार तेजी से गिरने लगी.” देश के पूर्व आर्थ‍िक सलाहकार ने पहली बार ...\nनई दिल्ली। जापान की वाहन निर्माता कंपनी टोयोटा (Toyoto) की भारतीय इकाई टोयोटाकिर्लोस्कर मोटर इंडिया 1 जनवरी 2019 से अपने वाहनों की कीमतों में चार प्रतिशत तक की बढ़ोतरी करेगी. कंपनी की तरफ से मंगलवार को कहा गया कि रुपये में गिरावट से उसकी मैन्युफैक्चरिंग कॉस्ट बढ़ रही है, इस कारण कंपनी ने ...\nमुंबई। एक औद्योगिक संगठन ने चेतावनी देते हुए बुधवार को कहा कि देशभर में लगे सभी एटीएम में से आधे अगले साल मार्च तक बंद हो जाएंगे. देश में अभी कुल 2.38 लाख एटीएम लगे हुए हैं. कन्फेडरेशन आॅफ एटीएम इंडस्ट्री (CATMi-कैटमी) ने चेतावनी दी है कि एटीएम बंद होने से हज़ारों नौकरियों ...\nनई दिल्ली। 2016 में मोदी सरकार द्वारा लिए गए नोटबंदी के फैसले पर देश में लगातार चर्चा होती है. विपक्ष इस फैसले को दुर्भाग्यपूर्ण करार देता है और सरकार इसे फायदेमंद बताती है. लेकिन केंद्र सरकार के ही कृषि मंत्रालय ने अपनी एक रिपोर्ट में कहा है कि किसानों पर नोटबंदी ...\nनई दिल्ली। सब ठीक रहा तो देश को जल्द ही पहली महिला मुख्य आर्थिक सलाहकार (सीईए) मिल सकती है. सूत्राें के हवाले से द इकॉनॉमिक टाइम्स ने बताया है कि केंद्र की नरेंद्र मोदी सरकार इस बाबत कुछ नामों पर गंभीरता से विचार कर रही है. भारतीय रिज़र्व बैंक (आरबीआई) के पूर्व ...


by admin May 28, 2021 May 30, 2021 01083\nजैसे प्रतिदिन खाना-पीना और सांस लेना मनुष्य के जीवन की मूलभूत आवश्यकता है, उसी तरह अच्छी नींद भी हमारे जीवन में अच्छी सेहत और सुखद दिनचर्या का सबसे मुख्य आधार बिंदु हैं। नियमित व्यायाम, संतुलित आहार और भरपूर नींद ही हमारे शारीरिक स्वास्थ्य के लिए बहुत महत्वपूर्ण हैं। हमारे शरीर को प्रतिदिन 7-8 घंटे अच्छी नींद की आवश्यकता होती है।\nलेकिन, आजकल हमारे अति व्यस्तता भरे और भागदौड़ के जीवन में हमारी नींद इतनी असंतुलित हो गई है कि नींद का समय कम करके अन्य कामों में उलझे रहते हैं। जबकि, हमारे मानसिक और शारीरिक स्वास्थ्य में अच्छी नींद का बहुत बड़ा महत्व है। नींद की कमी से ही अनेक शारीरिक और मानसिक स्वास्थ्य संबंधी परेशानियां पैदा हो सकती हैं।\nहमारी अच्छी नींद से ही हमारी कार्यक्षमता और ऊर्जा निर्धारित होती है। और हां, यह भी बहुत महत्वपूर्ण है कि सोने के सही समय पर ही आप सही नींद ले रहे हैं या नहीं। यदि आप पूरी नींद नहीं ले रहे हैं या गलत समय पर सो रहे हैं या लगातार नहीं सो पा रहे हैं तो आप दिन में जागने के दौरान बहुत थकान, सिरदर्द और आलस भी महसूस कर सकते हैं। नींद की कमी से हृदय रोग, गुर्दे की बीमारी, डायबिटीज, हाई ब्लड प्रेशर, स्ट्रोक, मोटापा और डिप्रेशन आदि जैसी गंभीर समस्याएं भी हो सकती हैं।\nअच्छी नींद का महत्व और लाभ-\n1. शारीरिक विकास में सहायक-\nनींद हमारे टेस्टोस्टेरोन हार्मोन को बढ़ाती है। जो हमारी मांसपेशियों की वृद्धि में सहायता करता है और किशोर व युवाओं में कोशिकाओं और ऊतकों को रिपेयर करता है। हमारे शरीर की रोग प्रतिरोधक क्षमता को भी बढ़ाता है। गहरी नींद स्वास्थ्य विकास को बढ़ाती हैं। एक अच्छी नींद हमारे पूरे शारीरिक स्वास्थ्य को अच्छा रखने में मददगार साबित होती है। नींद के दौरान ही हमारे शरीर के हारमोंस खुद को बैलेंस भी कर लेते हैं।\n2. मानसिक विकास में सहायक-\nरात की अच्छी व गहरी नींद से हमारी लर्निंग प्रॉब्लम सॉल्विंग स्किल्स और फ्रेशनेस तो बढ़ती ही है, साथ ही दिमाग की सतर्कता, निर्णय लेने की क्षमता और रचनात्मकता को भी बढ़ाती है। सही समय पर पूरी नींद लेने से हमारे दिमाग को आराम मिलता है, जिससे वह आगे और अच्छा काम कर पाता है। दिमाग की एकाग्रता और ध्यानाकर्षण क्षमता का भी विकास होता है।\n3. फिजिकल व एथलेटिक परफॉर्मेंस-\nअच्छी नींद के बाद ही हमारी शारीरिक दक्षता, खेलकूद, व्यायाम आदि की क्षमता भी बढ़ जाती है। हमारे बॉडी मसल्स व ऑर्गन रिपेयर हो जाने से परफॉर्मेंस भी बढ़ जाता है। जो लोग सही मात्रा में नींद लेते हैं, खेलकूद के दौरान उनकी स्पीड, निरंतरता, लक्ष्य प्राप्ति की संभावनाएं भी बहुत बढ़ जाती हैं।\n4. डेली रूटीन में पाजिटिविटी और एनर्जी-\nएक अच्छी नींद से हम अगले दिन के अपने समस्त दैनिक कार्यों में भी फुर्ती और एनर्जी दिखा पाते हैं। हमारी प्रोडक्टिविटी भी बहुत बढ़ जाती है। हमारा फोकस, कंसंट्रेशन, माइंडसेट, लर्निंग पावर बढ़ जाने से प्रत्येक कार्य में ऊर्जा और सकारात्मकता का संचार होता है।


जानिए सऊदी अरब से जुड़े ऐसे तथ्य जो अापने कभी नही सुने होंगे – Vigyanam\nHome/Facts & Mystery/जानिए सऊदी अरब से जुड़े ऐसे तथ्य जो अापने कभी नही सुने होंगे\nसऊदी अरब मुस्लिम राष्ट्र है और पवित्र मक्का मदीना, तेल और अपने शेखों की वजह से जाना जाता है। इस देश के बारे में कुछ ऐसे फैक्ट्स जो आपको शायद ही पता हों\n1. कोई संविधान नही\n2. महिलाओं को कार चलाने की आजादी नहीं\nसऊदी अरब में महिलाओं को कार चलाने की आजादी नहीं है। हालांकि, हाल के कुछ वर्षों में स्थानीय महिला सामाजिक कार्यकर्ताओं ने इसे लेकर प्रदर्शन किया है। इनमें से कुछ को मुकदमे का सामना करना पड़ा है और यह बैन अभी भी नहीं हटा है\n3. हज कोटा\n4. महिला और वोटिंग\n6. एक भी नदी या झील नही\n7. तेल से महंगा पानी\n8. द किंग्डम टावर\n9. मिलिटरी में महिलाओं के लिए पोशाक\n10. तलवारबाजों की कमी\n11. लॉन्जरी शॉप\n12. जादू की इजाजत नहीं\n13. 2012 में, सऊदी अरब ने सरकारी दफ्तरों और अधिकतर सार्वजनिक स्थलों पर धूम्रपान पर बैन लगा दिया। सऊदी अरब के आंकड़े बताते हैं कि देश के आम लोग औसतन 8 डॉलर हर रोज सिगरेट पर खर्च करते हैं।\n14. सऊदी अरब के कारों के शौकीनों ने एक अलग तरह का खेल ईजाद किया है जिसका नाम साइडवॉक स्कीइंग है। इसमें मोटर कार को उसके एक तरफ के पहियों पर खड़ा कर खेल खेला जाता है।\n15. रियाद ऊंट बाजार दुनिया का सबसे बड़ा ऊंट बाजार है। यहां हर रोज लगभग 100 ऊंट बिकते हैं।\n16. गैर-मुस्लिमों को सऊदी नागरिकता की इजाजत नहीं है। देश में गैर-मुस्लिम अपनी पूजा पद्दति को नहीं अपना सकते हैं। देश में गैर-मुस्लिम धर्म का प्रदर्शन अपराध है। होमोसेक्शुऐलिटी भी देश में जुर्म है।\n17. सऊदी अरब दुनिया का एकमात्र देश है जहां गला काटना, अंगविच्छेद कर देना और पत्थर मारने की सजा दी जाती है। इसे देश में गैरकानूनी नहीं माना गया है।\n18. देश में अकेली महिला, चाहे वह स्थानीय हो या विदेशी- उसे अजनबी पुरुष के साथ जाने की इजाजत नहीं है।\n19. 2006 तक, सरकारी इमारतों, सरकारी जगहों पर हवाईअड्डों की तस्वीर लेने की सख्त मनाही थी। आज भी अगर आप सऊदी अरब में ऐसा करते हैं तो कुछ लोगों या पुलिसवालों द्वारा मुसीबत में पड़ सकते हैं क्योंकि बहुत लोगों को बदल दिए गए कानून की जानकारी नहीं है।\n20. सऊदी इंडस्ट्रियल प्रॉपर्टी अथॉरिटी, मोडोन को देश को बाकी आधुनिक दुनिया के साथ कदम से कदम मिलाकर चलते देखने के मकसद से एक आधुनिक शहर बनाने की जिम्मेदारी सौंपी गई है। इस शहर में सिर्फ महिलाएं ही रहेंगी। जो पूरी आजादी और मनचाहा काम कर सकेंगी।\nसाभार – ग्यानपंती\nCountry Facts Saudi Arabia\nfundabook.com वेबसाइट पर प्रकाशित इस लेख में कारों से जुड़े कुछ ऐसे रोचक तथ्यs बताएं गए है जिनसे हम और आप अब तक अनजान थे. पढ़ें पूरी खबर >> https://goo.gl/H2uEdo\nबहुत ही खूब जानकारी दी है आपने ।ऐसे ही लोगो को जानकारी देते रहे आपका धन्यवाद ।\nयह दुनिया बहुत ज्यादा रोचक तथ्य और जानकारी से भरी हुई है। इस website hindifactsarea.tech में आपको बहुत सी जानकारी व रोचक तथ्य पड़ने को मिलेगे जो की आपके ज्ञान को बढ़ाने में आपकी मदत करेगा|\nसऊदी अरब से जुड़े शानदार लेख असि लिखते रहे आपके नए पोस्ट के लिए हमेसा एक्ससिटेड हु.


Amazing benefits of tulsi leaves helpful in many diseases\nलाइफस्टाइल: प्राचीन समय से तुलसी के पौधे को काफी पवित्र माना जाता है. तुलसी के पौधे को हिंदू धर्म में काफी महत्त्व भी दिया जाता है. इसीलिए तुलसी के पौधे की पूजा भी की जाती है. पवित्र होने की वजह से ही पुलसी का पौधा लगभग हर घर में आसानी से मिल जाता है. तुलसी के पौधे का इस्तेमाल पूजा के अलावा बहुत से लोग चाय की पत्ती के रूप में भी करते हैं. यानी कुछ लोग तुलसी की पत्तियों को चाय बनाने के लिए भी प्रयोग करते हैं. तुलसी के पत्तों की चाय सर्दी-जुकाम और बुखार में लाभदायक होती है.\nतुलसी के पौधे के बारे में लगभग हर किसी को कुछ न कुछ पता है, लेकिन कुछ ऐसे भी फायदे होते हैं जो आपने नहीं सुने होंगे. आपको बता दें कि तुलसी का इस्तेमाल आयुर्वेदिक उपचार में भी किया जाता है. इसमें तुलसी की पत्तियां, बीज और टहनियों का भी प्रयोग किया जाता है. इन सब के फायदे भी अलग-अलग होते हैं. तो चलिए जानते हैं कि आखिर तुलसी के इस्तेमाल से और कौन-कौन से फायदे होते हैं.\nकाफी समय से तुलसी को खून की कमी को दूर करने और खून साफ़ करने की समस्या में भी किया जाता है. अगर आपके भी शरीर में खून की कमी है या एनीमिया हो गया है तो तुलसी के इस्तेमाल से इसे समाप्त किया जा सकता है. तुलसी शरीर में खून बढ़ाने में मदद करती है. इसके अलावा प्रेग्नेंट महिलाओं को इससे तमाम फायदे होते हैं. प्रेग्नेंसी के दौरान अगर तुलसी के पत्तों का इस्तेमाल किया जाए तो महिलाओं में एनीमिया की समस्या नहीं होती. इससे खून में हीमोग्लोबिन का स्तर बढ़ता है और रेड ब्लड सेल्स की संख्या में इजाफा होता है. आपको बता दें कि तुलसी में फॉलेट और आयरन पाया जाता है जो शरीर में खून बढ़ाता है\nइसके साथ ही तुलसी के सेवन आपके चेहरे पर चमक भी आती है. इससे चेहरा ग्लो करता है और स्किन बेहतर हो जाती है. तुलसी का इस्तेमाल करने से कील-मुहांसे खत्म हो जाते हैं और चेहरे पर निखार आता है. इसके साथ ही तुलसी के इस्तेमाल से सर्दी, जुखाम में भी फायदा मिलता है. अगर किसी को सर्दी है तो उसे तुलसी के पत्ते में मिश्री, काली मिर्च को पानी में अच्छी तरह से पकाकर उसका काढ़ा बनाकर पीना चाहिए.\nAlso Read: इस फल का सेवन शुगर से लेकर पेट संबंधित बीमारियों में है वरदान, कुछ ही दिनों में दिखने लगेगा असर\nइन पॉवर योगा से अपने शरीर को बनाएं सुंदर और आकर्षक, सिर्फ3योगासन से मिलेगा चमत्कारी लाभ\nSatya Prakash March 19, 2020 March 19, 2020


पाठशाला:प्रोफेसर नीलोफर खान ने कश्मीर विश्वविद्यालय की पहली महिला कुलपति के रूप में कार्यभार संभाला\nप्रोफेसर नीलोफर खान ने कश्मीर विश्वविद्यालय की पहली महिला कुलपति के रूप में शुक्रवार को पदभार ग्रहण किया। प्रोफेसर नीलोफर खान को कुलपति नियुक्त करने का आदेश जम्मू-कश्मीर के उपराज्यपाल मनोज सिन्हा ने गुरुवार को जारी किया था। प्रोफेसर नीलोफर का कार्यका ...\nपाठशाला :रोहित कौशिक का ब्लॉग: फर्जी विश्वविद्यालयों के भंवर में छात्रों को फंसने से बचाना जरूरी\nएक के बाद एक सरकारें इसी नीति पर चलती रहीं। सभी सरकारों द्वारा धड़ल्ले से निजी एवं डीम्ड विश्वविद्यालयों को मान्यता दी जाती रही। सरकारें बार-बार ये बताती रहीं कि हमारे देश के हालात को देखते हुए अभी और विश्वविद्यालय खोले जाने की जरूरत है। इस हड़बड़ी म ...\nपाठशाला :JEE Advanced 2021 Results: जेईई एडवांस्ड 2021 के नतीजे हुए घोषित, दिल्ली के मृदुल अग्रवाल बने टॉपर\nटेस्ट के नतीजे आधिकारिक वेबसाइट jeeadv.ac.in पर देखे जा सकते हैं। आईआईटी खड़गपुर ने देश के शीर्ष इंजीनियरिंग कॉलेजों में दाखिले के लिए जेईई एडवांस्ड की परीक्षा 12 दिन पहले3अक्टूबर को आयोजित की थी। ...\nपाठशाला :सीबीएसई 10वीं के परिणाम घोषित, 99.04% छात्र पास, ऐसे चेक करें अपना रिजल्ट!\nCBSE 10वीं के नतीजों में भी लड़कियों ने मारी बाजी. सीबीएसई की दसवीं कक्षा के 99.04 छात्र उत्तीर्ण. लड़कियों ने लड़कों को 0.35 प्रतिशत से पीछे छोड़ा. इस साल 10वीं कक्षा में 57,000 से अधिक छात्रों के 95 प्रतिशत से अधिक अंक आए हैं, वहीं दो लाख से अधिक ...\nपाठशाला :CBSE Class 12th Result 2021: सीबीएसई बोर्ड 12वीं के रिजल्‍ट घोषित, इस Direct Link से चेक करें नतीजे\nद्रीय माध्यमिक शिक्षा बोर्ड (सीबीएसई) 12वीं कक्षा के परिणामों की घोषणा कर दिया है। इस साल 99.37% छात्र पास हुए हैं। रिजल्ट आधिकारिक वेबसाइटcbse.gov.in, cbseresults.nic.in पर उपलब्ध है। परीक्षा परिणाम एसएमएस, उमंग ऐप और डिजिलॉकर पर भी देख सकते हैं।स ...\nपाठशाला :एनआईओएस की अक्टूबर-नवंबर में होने वाली परीक्षा के लिए पंजीकरण शुरू, 10वीं और 12वीं के स्टूडेंट्स इन तारीखों का रखें ध्यान\nएनआईओएस सार्वजनिक परीक्षा 2021 का रजिस्ट्रेशन 27 जुलाई, 2021 से शुरू करेगा। कक्षा 10, 12 दोनों का ही रजिस्ट्रेशन करने के लिए आप एनआईओएस की आधिकारिक साइट nios.ac.in जा सकते हैं। ...\nपाठशाला :Rajasthan Board RBSE 12th Result 2021 Declared: जारी हुआ 12वीं का रिजल्ट, ऐसे करें चेक!\nराजस्थान बोर्ड ऑफ सेकेंडरी एजुकेशन (RBSE) ने आज यानी 24 जुलाई को Rajasthan Board RBSE 12th Result 2021 जारी कर दिया है. छात्र जो इस परीक्षा के लिए पंजीकृत किए हैं , वे RBSE की आधिकारिक वेबसाइट rajeduboard.rajasthan.gov.in और rajresults.nic.in पर जा ...


Pune tops the list of livebility index - रहने के लिहाज से ये शहर सबसे टॉप पर, दिल्ली टॉप 50 से भी बाहर - Latest News & Updates in Hindi at India.com Hindi\nरहने के लिहाज से पुणे सबसे टॉप पर, दिल्ली टॉप 50 से भी बाहर\nयह सर्वे देश के 111 शहरों में किया गया है.\nUpdated: August 13, 2018 9:08 PM IST\nनई दिल्ली। देश में रहने के लिहाज से महाराष्ट्र का पुणे पहले नंबर पर है. राजधानी दिल्ली इस मामले में काफी पिछड़ी हुई है और उसे टॉप 50 में भी जगह नहीं मिली है. आवास एवं शहरी विकास मंत्री हरदीप सिंह पुरी की और से आज जारी जीवन सुगमता सूचकांक में पुणे अव्वल रहा है. नवी मुंबई को दूसरा स्थान मिला है जबकि राष्ट्रीय राजधानी दिल्ली को 65वां स्थान हासिल हुआ है.\nटॉप 10 में ये शहर\nमंत्रालय के मुताबिक, ग्रेटर मुंबई को तीसरा रैंक मिला है. इसके बाद तिरुपति, चंडीगढ़, ठाणे, रायपुर, इंदौर, विजयवाड़ा और भोपाल का स्थान आता है. यह सर्वेक्षण देश के 111 शहरों में किया गया. पुरी ने कहा कि जीवन सुगमता सूचकांक चार मानदंडों-शासन, सामाजिक संस्थाओं, आर्थिक और भौतिक अवसंरचना पर आधारित है.\nकोलकाता ने सर्वे में हिस्सा लेने से किया इनकार\nचेन्नई को 14वां और नई दिल्ली को 65वां स्थान मिला है. आवास और शहरी मामलों के मंत्री ने कहा कि कोलकाता ने सर्वेक्षण में हिस्सा लेने से मना कर दिया था.\nस्वच्छता सर्वे: इन राजधानियों को मिली टॉप 10 में जगह\nयह सर्वे देश के 111 शहरों में किया गया है. उत्तर प्रदेश का रामपुर शहर सबसे निचले पायदान पर है. तमिलनाडु, गुजरात, बिहार जैसे बड़े राज्यों का कोई शहर टॉप 10 में जगह नहीं बना सका. टॉप 10 शहरों की सूची में पहले नंबर पर पुणे, दूसरे नंबर पर नवी मुंबई, तीसरे नंबर पर ग्रेटर मुंबई, चौथे नंबर पर तिरुपति, पांचवें नंबर पर चंडीगढ़, छठे नंबर पर ठाणे, 7वें नंबर पर रायपुर, आठवें नंबर पर इंदौर, नौवें नंबर पर विजयवाड़ा और दसवें नंबर पर भोपाल है.\nस्कूल से लौट रोने लगी5साल की बच्ची, परिजनों ने कक्षा-1 के बच्चे पर कराया रेप का मुकदमा\nChandigarhHardeep Purilivebility indexNavi MumbaiPune\nPublished Date: August 13, 2018 5:12 PM IST\nUpdated Date: August 13, 2018 9:08 PM IST\nचीन की कंपनी में छापे जा रहे हैं भारतीय नोट? शशि थरूर ने मांगा जवाब\nयूपी: मदरसे पर गिरी हाईटेंशन लाइन, चपेट में आए 23 बच्चे, अस्पताल में भर्ती


साधक के लिए पहली सीढ़ी शरीर है | FIZIKA MIND\nHome » साधक के लिए पहली सीढ़ी शरीर है\nसाधक के लिए पहली सीढ़ी शरीर है\nSubmitted by fizikamind on 15 June 2018 - 4:28pm\nऔर वीणा खराब हो जाए तो उससे संगीत पैदा नहीं हो सकता। यद्यपि संगीत वीणा से बिलकुल भिन्न बात है। संगीत बात ही और है, वीणा बात ही और है। लेकिन वीणा के बिना संगीत पैदा नहीं हो सकता। जिन लोगों ने शरीर को उपभोग की दिशा में व्यर्थ किया है, वे एक तरह के लोग हैं। और दूसरी तरह के लोग हैं, जिन्होंने योग की और त्याग की दिशा में भी शरीर के साथ अनाचार किया है। शरीर को कष्ट भी दिया है, शरीर का दमन भी किया है, शरीर के साथ शत्रुता भी की है।\nन तो शरीर को भोगने वालों ने शरीर की अर्थवत्ता को समझा है और न शरीर को कष्ट देने वाले तपस्वियों ने शरीर की अर्थवत्ता को समझा है।\nशरीर की वीणा पर दो तरह के अनाचार और अत्याचार हुए हैं—एक भोगी की तरफ से, दूसरा योगी की तरफ से। और इन दोनों ने ही शरीर को नुकसान पहुंचाया है। पश्चिम में एक तरह से शरीर को नुकसान पहुंचाया गया है, पूरब में दूसरी तरह से। लेकिन नुकसान पहुंचाने में हम सब एक साथ सहभागी हैं। वेश्यागृहों में जाने वाले लोग और मधुशालाओं में जाने वाले लोग भी शरीर को एक तरह का नुकसान पहुंचाते हैं। धूप में नग्न खड़े रहने वाले लोग और जंगल की तरफ भागने वाले लोग भी शरीर को दूसरी तरह से नुकसान पहुंचाते हैं।\nलेकिन शरीर की वीणा से ही जीवन का संगीत उत्पन्न हो सकता है। यद्यपि जीवन का संगीत शरीर से बिलकुल अलग बात है; बिलकुल भिन्न और दूसरी बात है, लेकिन शरीर की वीणा के अतिरिक्त उसकी कोई उपलब्धि संभव नहीं है। इस तरफ अब तक कोई ध्यान ठीक से नहीं दिया गया है।\nपहली बात है शरीर और शरीर की तरफ साधक का सम्यक ध्यान।\nपहली बात शरीर को या तो भोगने की दृष्टि से देखा जाता है या त्यागने की दृष्टि से देखा जाता है। शरीर को साधना का एक मार्ग, और परमात्मा का एक मंदिर, और जीवन के केंद्र को खोज लेने की एक सीढ़ी की तरह नहीं देखा जाता है। ये दोनों ही बातें भूल—भरी हैं।\nजीवन में जो भी श्रेष्ठ है और जो भी उपलब्ध करने जैसा है, उस सबका मार्ग शरीर के भीतर और शरीर से होकर ही जाता है।\nशरीर की स्वीकृति एक मंदिर की भांति, एक मार्ग की भांति जब तक मन में न हो, तब तक या तो शरीर के हम भोगी होते हैं या शरीर के हम त्यागी होते हैं। और दोनों ही स्थितियों में शरीर के प्रति हमारी भाव—दशा सम्यक, ठीक, संतुलित नहीं होती है।\nबुद्ध के पास एक युवक दीक्षित हुआ था। वह युवक राजकुमार था। उसने जीवन के सब तरह के भोग देखे थे। भोग में ही जीआ था। फिर वह संन्यासी हो गया। बुद्ध के भिक्षु बहुत आश्चर्य से भरे। उन्होंने कहा यह व्यक्ति संन्यासी होता है! यह कभी राजमहल के बाहर नहीं निकला, यह कभी रथ के नीचे नहीं चला, यह जिन रास्तों पर चलता था, वहां मखमली कालीन बिछा दिए जाते थे। यह भिखारी होगा! यह इसको क्या पागलपन सूझा है!\nबुद्ध ने कहा आदमी का मन हमेशा अति पर डोलता है—एक एक्सट्रीम से दूसरी एक्सट्रीम पर, एक अति से दूसरी अति पर। मनुष्य का मन मध्य में कभी भी खड़ा नहीं होता। जैसे घड़ी का पेंडुलम इस कोने से उस कोने चला जाता है, लेकिन बीच में कभी नहीं होता है। ऐसे ही मनुष्य का मन एक अति से दूसरी अति पर चला जाता है। अब तक इसने शरीर— भोग की अति पर जीआ, अब यह शरीर—त्याग की अति पर जीएगा।\nऔर यही हुआ। वह राजकुमार जो कभी बहुमूल्य कालीनों के नीचे नहीं चला था, जब और भिक्षुओं के साथ रास्ते पर चलता, तो सारे भिक्षु राजपथ पर चलते, वह पगडंडियों पर चलता, जिन पर कांटे होते!\nजब सारे भिक्षु वृक्षों की छाया में बैठते, तब वह धूप में खड़ा होता। सारे भिक्षु एक दिन भोजन भी लेते—दिन में एक बार। वह एक दिन उपवास रखता, एक दिन भोजन लेता। छह महीने में उसने शरीर को सुखा कर कांटा बना दिया। उसकी सुंदर देह काली पड़ गई। उसके पैरों में घाव पड़ गए।\nबुद्ध छह महीने बाद उसके पास गए और उस भिक्षु को कहा कि श्रोण! — श्रोण उसका नाम था—एक बात मुझे पूछनी है। मैंने सुना है, जब तू राजकुमार था, तो तू वीणा बजाने में बहुत कुशल था। क्या यह सच है? उस भिक्षु ने कहा हां। लोग कहते थे, मुझ जैसी वीणा बजाने वाला और कोई भी नहीं।\nतो बुद्ध ने कहा फिर मैं एक प्रश्न पूछने आया हूं हो सकता है तू उत्तर दे सके। मैं यह पूछता हूं कि वीणा के तार अगर बहुत ढीले हों, तो संगीत पैदा होता है या नहीं?\nश्रोण हंसने लगा। उसने कहा. कैसी बात पूछते हैं! यह तो बच्चे भी जानते हैं कि वीणा के तार बहुत ढीले होंगे तो संगीत पैदा नहीं होगा, क्योंकि ढीले तारों पर टकार पैदा नहीं हो सकती, चोट नहीं की जा सकती। ढीले तार खींचे नहीं जा सकते, उनसे ध्वनि—तरंग पैदा नहीं हो सकती। ढीले तारों से कोई संगीत पैदा नहीं हो सकता।\nतो बुद्ध ने कहा और तार अगर बहुत कसे हों?\nतो श्रोण ने कहा बहुत कसे तारों से भी संगीत पैदा नहीं होता। क्योंकि बहुत कसे तार छूते ही टूट जाते हैं।\nतो बुद्ध ने कहा संगीत कब पैदा होता है?\nवह श्रोण कहने लगा संगीत तो तब पैदा होता है, जब तार ऐसी दशा में होते हैं, जब न तो हम कह सकते हैं कि वे बहुत कसे हैं और न हम कह सकते हैं कि बहुत ढीले हैं। एक तारों की ऐसी' अवस्था भी है, जब न तो वे ढीले होते और न कसे होते। एक बीच का बिंदु भी है, एक मध्य—बिंदु भी है। संगीत तो वहीं पैदा होता है। और कुशल संगीतज्ञ इसके पहले कि गीत उठाए, तारों को देख लेता है कि तार ढीले तो नहीं हैं, तार कसे तो नहीं हैं।\nतो बुद्ध ने कहा बस, उत्तर मुझे मिल गया। और यही मैं तुझसे कहने आया हूं। जैसे तू वीणा बजाने में कुशल था, ऐसे ही जीवन की वीणा बजाने में मैंने भी कुशलता पाई है। और जो वीणा का नियम है, वही जीवन— वीणा का नियम भी है। जीवन के तार बहुत ढीले हों, तो भी संगीत पैदा नहीं होता है और बहुत कसे हों, तो भी संगीत पैदा नहीं होता है। और जो जीवन का संगीत पैदा करने चला हो, वह पहले देख लेता है कि तार बहुत कसे तो नहीं हैं, तार बहुत ढीले तो नहीं हैं।\nऔर जीवन—वीणा कहां है?\nमनुष्य के शरीर के अतिरिक्त कोई जीवन—वीणा नहीं है। और मनुष्य के शरीर में कुछ तार हैं, जो न तो बहुत कसे होने चाहिए और न बहुत ढीले होने चाहिए। उस संतुलन में,उस बैलेंस में ही मनुष्य संगीत की ओर प्रविष्ट होता है। उस संगीत को जानना ही आत्मा को जानना है। और जब एक व्यक्ति अपने भीतर के संगीत को जान लेता है, तो वह आत्मा को जान लेता है और जब वह समस्त के भीतर छिपे संगीत को जान लेता है, तो वह परमात्मा को जान लेता है।\nअंतरयात्रा ध्यान शिविर,\nप्रवचन - 1\nSelect ratingGive साधक के लिए पहली सीढ़ी शरीर है 1/5Give साधक के लिए पहली सीढ़ी शरीर है 2/5Give साधक के लिए पहली सीढ़ी शरीर है 3/5Give साधक के लिए पहली सीढ़ी शरीर है 4/5Give साधक के लिए पहली सीढ़ी शरीर है 5/5\nस्त्रियां पुरुष के लिए आकर्षक क्यों बनना चाहती हैं जबकि वे पुरुषों की कामुकता जरा भी पसंद नहीं करतीं ? 492 0\nसाधक के लिए पहली सीढ़ी शरीर है 357 0


एयर वाइस मार्शल(रिटा.) आदित्य विक्रम पेठिया जो 1971 में पाकिस्तान में थे वॉर प्रिजनर – News18 हिंदी\nरिटायर्ड एयर वाइस मार्शल आदित्य विक्रम पेठिया ने कहा, आज जिस तरह से भारत एकजुट होकर खड़ा हुआ है उससे सेना का मनोबल बढ़ा है. अब पाकिस्तान को चाहिए कि दहशतगर्दों पर लगाम लगाए.\nLast Updated : February 27, 2019, 23:39 IST\nभारतीय वायुसेना के फाइटर पायलट विंग कमांडर अभिनंदन वर्थमान पाकिस्तान के कब्ज़े में हैं. पूरे देश में उनकी सलामती की दुआ की जा रही है. भोपाल में भी वायुसेना के एक ऐसे रिटायर्ड एयर वाइस मार्शल हैं, जो 1971 के भारत-पाक युद्ध के दौरान युद्ध बंदी रह चुके हैं. नाम है एयर वाइस मार्शल आदित्य विक्रम पेठिया.\nरिटायर्ड एयर वाइस मार्शल आदित्य विक्रम पेठिया भारतीय वायुसेना की उस कमान में शामिल थे जिसने 1971 के भारत-पाक युद्ध के दौरान पाकिस्तान पर एयर अटैक किया था. लेकिन आदित्य विक्रम पेठिया पाकिस्तान की सीमा में युध्द बंदी बना लिए गए थे. वो5महीने वहां युद्ध बंदी रहे. उस दौरान उन्हें जो यातनाएं दी गयीं, वो बयां करते हुए आज भी उनकी आंखों में गुस्सा उतर आता है. जिनेवा संधि के ज़रिए पांच महीने बाद पेठिया की रिहाई हुई.\nरिटायर्ड एयर वाइस मार्शल पेठिया कहते हैं, कल्पना कर सकते हैं आप कि उस वक्त मेरे जिस्म पर एक अंगूठी भी नहीं थी. युद्ध बंदियों को दिसंबर के जाड़े में खाली जमीन पर सीधे सुलाया जाता था. हालांकि पेठिया ये मंजूर करते हैं कि युध्द कभी भी समस्या का हल नहीं हो सकते. वो कहते हैं, हम जो पैसा कारखाने लगाने में खर्च कर सकते हैं, देश की तरक्की में लगा सकते हैं, युध्द में वो पैसा बारूद खरीदने में खर्च होगा जो बारूद बेकार हो जाना है. युद्ध सिर्फ बर्बादी लाता है. किसी भी देश को विकास की राह में सदियों पीछे धकेल देता है. उस देश की आर्थिक रीढ़ तोड़ देता है.\nये भी पढ़ें - Surgical Strike 2.0 : मध्य प्रदेश भी है अलर्ट, ग्वालियर और जबलपुर पर नज़र\nरिटायर्ड एयर वाइस मार्शल आदित्य विक्रम पेठिया एक सैनिक के नज़रिए से कहते हैं पाकिस्तान जैसा देश तो युध्द के बाद बहुत संकट में आ जाएगा. हालांकि न्यूज 18 से बातचीत में वो ये भी मंजूर करते हैं कि पुलवामा अटैक के बाद पाकिस्तान को सबक सिखाने के लिए एयर स्ट्राइक बहुत ज़रूरी थी. उन्होंने कहा भारत कभी हमले का पक्षधर नहीं था.हमारी सेना ने कोई भी हमला पाकिस्तान के ऊपर नहीं किया. भारतीय सेना का हर हमला दहशतगर्दों के खिलाफ है.\nरिटायर्ड एयर वाइस मार्शल आदित्य विक्रम पेठिया ने कहा आज जिस तरह से भारत एकजुट होकर खड़ा हुआ है उससे सेना का मनोबल बढ़ा है. अब पाकिस्तान को चाहिए कि दहशतगर्दों पर लगाम लाए. भारत को आतंकवाद पर विराम चाहिए क्योंकि इस आतंकवाद में भारत अपना बहुत कुछ खो चुका है और हाल ही में हमने अपने चालीस जवान खोए हैं.\nTags: 1999 Kargil War, Air Strike, Indian Airforce, Madhya pradesh news, Surgical Strike


vad 36 24-02-2018\nसमाचार प्लस के एमडी के खिलाफ रेप का केस\nविपक्षी मोर्चा बनाने में राहुल ही वाधा\nभाजपा और कांग्रेस में कोई अंतर नहींः अन्ना\nपीएनबी का बै्रडी हाउस शाखा सील\nनीतीश होने के मायने\nनीतीश २०१९ के आम चुनाव में विपक्ष की तरफ से एक विश्वसनीय चेहरा बन उभर रहे थे। उनकी स्वच्छ छवि और बिहार में सुशासन के उनके प्रयास उन्हें मोदी के बरक्स एक विकल्प के तौर पर प्रोजेक्ट करने का काम कर रहे थे। हालांकि यह कहना कठिन है कि कांग्रेस नीतीश कुमार को xBca/ku का नेता बनाने को राजी होती या नहीं] इतना अवश्य कहा जा सकता है कि फिलहाल उनके कद का अन्य कोई नेता विपक्षी खेमे में नहीं था। अब जबकि वे स्वयं एनडीए में शामिल हो यह कहने से नहीं चूक रहे कि २०१९ में मोदी को टक्कर देने वाला कोई नहीं] तब विपक्षी दल कैसे अपने खिसकते कुनबे को समेटने का काम करेंगे] यह भविष्य के गर्भ में छिपा है\nविश्व विख्यात कवि] नाटककार विलियम शेक्सपीयर का नाटक ^दि टेम्पेस्ट^ १६१०&१६११ में लिखा गया माना जाता है। नाटक के एक पात्र का कथन है "Misery acquaintsaman with strange bedfellows." अर्थात गरीबी आदमी को मजबूर करती है अजनबियों के साथ सोने को। बाद के दशकों में इस कथन का प्रयोग राजनीति के संदर्भ में किया जाने लगा। बिहार में पिछले दिनों जो कुछ हुआ वह इस कथन को चरितार्थ करता है। हालांकि आज बहुत से राजनीतिक विश्लेषक कहते&लिखते] सुने&पढ़े जा रहे हैं कि नीतीश कुमार का भाजपा में जाना पहले से ही तय था] मैं इससे इत्तेफाक नहीं रखता। यही कारण है लाख मगजमारी करने के बाद भी समझ नहीं पा रहा हूं कि नीतीश कुमार के भाजपा में जाने का असल कारण क्या रहा होगा। क्या प्रधानमंत्री पद के आकांक्षी रहे नीतीश कुमार नरेंद्र मोदी की लोकप्रियता से इतने द्घबरा गए कि उन्होंने विपक्षी एकता के अपने प्रयासों को धता बताते हुए मात्र बिहार की राजनीति तक ही अपने को सीमित करने का निर्णय ले डाला या फिर उनके इस निर्णय के पीछे का असल कारण कुछ और ही है। इस प्रश्न का असल उत्तर जिनके पास है वे इस पर कुछ बोलने से रहे। हम मात्र कयासबाजी कर सकते हैं] राजनीतिक विश्लेषण कर सकते हैं। तो चलिए नीतीश बाबू के इस निर्णय का राजनीतिक पक्ष थोड़ा टटोला जाए।\nपहली महत्वपूर्ण बात है नीतीश कुमार के प्रधानमंत्री से निजी संबंध। दूसरी महत्व की बात बिहार की राजनीति की जमीनी हकीकत है। तीसरी सबसे महत्व की बात देश के राजनीतिक हालात हैं जहां कांग्रेस का तेजी से हाशिए में सिमटना भाजपा विरोधी क्षेत्रीय क्षत्रपों के लिए वजूद का संकट बनने का काम कर रहा है। मोदी और नीतीश के आपसी संबंधों के दृष्टिगत यह लगभग असंभव था कि भाजपा और जदयू एक पाले में खड़े नजर आएं। लंबे समय तक भाजपा के सहयोगी रहे नीतीश कुमार ने अपनी सेक्युलर छवि को बनाने के विशेष प्रयास किए। अटल बिहारी वाजपेयी मंत्रिमंडल में रेल मंत्री रहे नीतीश कुमार हालांकि २००२ के गुजरात दंगों के बाद केंद्रीय मंत्रिमंडल में बने रहे लेकिन उन्होंने नरेंद्र मोदी से दूरी बनाए रखी थी। २००५ में भाजपा संग मिलकर बिहार में सीएम पद संभालने वाले कुमार ने २०१० के विधानसभा चुनावों में जबरदस्त सफलता हासिल की थी। जदयू भाजपा गठबंधन को तीन चौथाई से ज्यादा सीटैं मिलीं। लेकिन २०१३ आते&आते गठबंधन में दरार पड़नी शुरू हो गई। कारण रहे नरेंद्र मोदी। भाजपा द्वारा मोदी के चेहरे को आगे रख २०१४ के आम चुनाव में जाने की बात उठने के साथ ही नीतीश कुमार असहज हो उठे। उन्हें अपनी धर्मनिरपेक्ष छवि की चिंता थी। बिहार में आई प्राकूतिक आपदा के दौरान गुजरात सरकार की पांच करोड़ की सहायता राशि को इसी के चलते नीतीश कुमार ने ठुकरा दिया। जून २०१३ में यह गठबंधन भाजपा कोटे के ग्यारह मंत्रियों की बर्खास्तगी के साथ टूट गया। इससे पहले भाजपा की पटना में हो रही राष्ट्रीय कार्यकारिणी के दौरान नीतीश कुमार ने एक भोज का आयोजन भाजपा के वरिष्ठ नेताओं के लिए किया था। लेकिन यह भोज हो न सका। नरेंद्र मोदी की उपस्थिति इस भोज को नीतीश द्वारा ही रद्द किए जाने का कारण बन गई। ऐसे और भी कई उदाहरण हैं जहां मोदी के प्रति नीतीश कुमार का परहेज चरम पर पहुंचता सभी ने देखा। विपक्षी महागठबंधन के लिए नीतीश लगातार सक्रिय रहे। वे २०१९ में भाजपा को इस महागठबंधन के जरिए कड़ी टक्कर देने का प्रयास कर रहे थे। २०१४ में मिली करारी शिकस्त के बाद नीतीश कुमार ने स्वतः ही सीएम पद छोड़ एक महादलित नेता जीतनराम मांझी को बिहार की गद्दी सौंप दी। उनका यह राजनीतिक दांव लेकिन उल्टा पड़ गया। जीतनराम मांझी ने सीएम बनने के साथ ही नीतीश कुमार पर आंखें तर्रानी शुरू कर दी थी। मांझी मात्र नौ माह के लिए सीएम रहे। फरवरी २०१५ में उन्हें हटा नीतीश फिर से गद्दी पर काबिज हो गए। २०१५ में बिहार विधानसभा चुनाव प्रचार के दौरान पीएम मोदी ने मांझी को हटाए जाने पर चुटकी लेते हुए कहा था ^एक महादलित के बेटे का सबकुछ छीन लिया तब मुझे लगा कि शायद डीएनए में ही गड़बड़ है।^ डीएनए पर उठे प्रश्न को नीतीश कुमार ने बड़ा मुद्दा बना डाला। उन्होंने भाजपा] संद्घ और मोदी पर पलटवार करते हुए कहा था& ^ये किसके डीएनए की बात कर रहे हैं मैं कौन हूं मैं कहां से आया हूं मैं आपका हूं। ये बिहार के डीएनए पर उंगली उठाई गई है जिनके पूर्वजों का देश की आजादी की लड़ाई में कोई योगदान नहीं था वो हमारे डीएनए पर उंगली उठा रहे हैं।^ इसके बाद पीएम पर सीधे प्रहार करते हुए नीतीश कुमार ने ^थ्री इडियट^ फिल्म के एक गाने की पैरोडी बना डाली। पत्रकारों से बात करते हए उन्होंने कहा& ^बहती हवा सा था वो + + +गुजरात से आया था\nवो + + + कालाधन लाने वाला था वो + + + कहां गया उसे ढूंढ़ो + + +हमको बढ़ती महंगाई सताती + + +वो बस मन की बात सुनाता + + +हर वक्त अपनी सेल्फी खींचता था वो। कहां गया उसे ढूंढ़ो + + +।^ बिहार की जनता ने नीतीश कुमार के नेतृत्व वाले महागठबंधन को शासन करने का जनादेश दिया। निश्चित ही भाजपा के लिए यह चुनावी हार बड़ा झटका था। गठबंधन की सरकार ठीक&ठाक काम कर रही थी। अपने चुनावी वादे को अमल में लाते हुए नीतीश कुमार ने बिहार में पूर्ण शराबबंदी कर डाली। यह एक बड़ा राजनीतिक साहस वाला निर्णय था। जहां एक तरफ सरकारें शराब के जरिए राजस्व बढ़ाने में जुटी दिखाई देती हैं] नीतीश कुमार ने ठीक विपरीत कर अपनी छवि में चार चांद लगा डाले। लेकिन नीतीश राजद यानी लालू संग अपने गठबंधन को लेकर असहज रहने लगे थे। बिहार के पत्रकार बताते हैं कि जमीनी हकीकत यह थी कि राजद का आम कार्यकर्ता फिर से गुंडागर्दी में उतर आया था। कानून व्यवस्था चरमराने लगी थी। अपने सुशासन के लिए जाने&जाते रहे नीतीश की बेचैनी तेजी से बढ़ रही थी। इस बीच भाजपा का ग्राफ ऊपर उठता जा रहा है। मोदी सरकार के तीन बरस भले ही किसी बड़ी सफलता के रहे हों] इससे इंकार नहीं किया जा सकता कि आर्थिक भ्रष्टाचार का एक भी मामला सामने नहीं आया है। प्रधानमंत्री की पकड़ केंद्र सरकार के हरेक मंत्रालय में है। उत्तर प्रदेश विधानसभा चुनाव में भाजपा की सुनामी नुमा जीत ने विपक्ष को पूरी तरह हताश करने का काम किया है। नीतीश कुमार इसका सबसे बड़ा उदाहरण हैं। लालू प्रसाद यादव और उनके परिवार पर भ्रष्टाचार के मामले दर्ज होने] राजद कार्यकर्ताओं की दबंगई एवं विपक्ष का पूरी तरह थक&हार जाना नीतीश बाबू के एनडीए में वापसी का कारण बन गया।\nराजनीतिक गलियारों में इस बात की भी चर्चा है कि नीतीश कुमार विपक्षी महागठबंधन की तरफ से पीएम पद की उनकी उम्मीदवारी का आश्वासन चाह रहे थे। कांग्रेस इसके लिए तैयार नहीं थी क्योंकि इससे राहुल गांधी की पॉजीशन कम्प्रोमाइज हो जाती। वैसे भी जनता दल ¼यू½ कांग्रेस की तुलना में एक छोटा राजनीतिक संगठन है। महागठबंधन का नेता कांग्रेस का न होना लगातार कमजोर हो रही पार्टी को राजनीतिक दृष्टि से और कमजोर करने का काम करता। नीतीश कुमार भी इसे भलीभांति समझ रहे थे। यही कारण है कि उन्होंने राष्ट्रपति पद के लिए रामनाथ कोविंद को समर्थन दे अपनी राजनीति को सुरक्षित करने का पहला कदम उठाया। उन्होंने सोनिया गांधी द्वारा बुलाई गई बैठक में भाग न लेकर स्पष्ट संकेत दिया कि वे कुछ बड़ा कदम उठा सकते हैं। लालू यादव एवं उनके परिजनों पर भ्रष्टाचार के मामलों ने उन्हें मौका दे दिया कि वे सुशासन के नाम पर विपक्ष से किनारा कर एनडीए में अपनी वापसी कर लें।\nनिश्चित ही यह विपक्षी एकता के प्रयासों को लगा बड़ा झटका है। नीतीश २०१९ के आम चुनाव में विपक्ष की तरफ से एक विश्वसनीय चेहरा बन उभर रहे थे। उनकी स्वच्छ छवि और बिहार में सुशासन के उनके प्रयास उन्हें मोदी के बरक्स एक विकल्प के तौर पर प्रोजेक्ट करने का काम कर रहे थे। हालांकि यह कहना कठिन है कि कांग्रेस नीतीश कुमार को गठबंधन का नेता बनाने को राजी होती या नहीं] इतना अवश्य कहा जा सकता है कि फिलहाल उनके कद का अन्य कोई नेता विपक्षी खेमे में नहीं था। अब जबकि वे स्वयं एनडीए में शामिल हो यह कहने से नहीं चूक रहे कि २०१९ में मोदी को टक्कर देने वाला कोई नहीं] तब विपक्षी दल कैसे अपने खिसकते कुनबे को समेटने का काम करेंगे] यह भविष्य के गर्भ में छिपा है। नीतीश कुमार के यकायक मोदी प्रेम पर इतना मैं अवश्य दावे के साथ कह सकता हूं कि इसके मूल में कोई न कोई ऐसा कारण जरूर है जो वक्ती तौर पर हमें नजर नहीं आ रहा है। ऐसा मैं इसलिए कह रहा हूं क्योंकि मात्र दो माह पूर्व एक मई के दिन बिहार सीएम निवास एक अणे मार्ग में मेरी उनसे लंबी वार्ता देश की वर्तमान राजनीतिक दशा और दिशा पर हुई थी। उस वार्ता के आधार पर मैं कह सकता हूं कि नीतीश कुमार का तब भाजपा के संग जाने का कोई इरादा नहीं था। हालांकि यह भी सत्य है कि इतना बड़ा राजनीतिक कदम यकायक तो उठाया नहीं जा सकता। ऐसे में संयुक्त राष्ट्र अमेरिका के बत्तीसवें राष्ट्रपति फैंक्रलीन रूजवेल्ट का कथन प्रासंगिक जान पड़ता है& 'In politics, nothing happens by accident. If it happens, you can bet it was planned that way'\n¼राजनीति में कुछ भी दुर्द्घटना चलते नहीं होता] यदि ऐसा कुछ होता है तो शर्त लगाई जा सकती है कि ऐसा सुनियोजित था½\nक्या मुख्यमंत्री हरीश रावत के सचिव के स्टिंग आॅपरेशन की खबर से कांग्रेस की छवि प्रभावित हुई है?\ngkW & 74%\nuk & 16%\nहरिद्वार का ज्वालापुर विधानसभा क्षेत्र जिले में सबसे ज्यादा पिछड़ा माना जाता है। इस क्षेत्र के विधायक सुरेश राठौर foLrkkj ls


upcharnuskhe April 19, 2017\nजाने कैसे पाएं साक्षात्कार में सफलता How to get success in Interview\nजॉब इंटरव्यू में पास हो जाना कोई आसान काम नहीं होता है. जॉब पाने के लिए एक से ज्यादा बार इंटरव्यू देना पड़ता है. ज्यादातर मामलों में उम्मीदवार नियोक्ता को इम्प्रैस करने में चूक जाते हैं. ऐसा इसलिए होता है,\nक्योंकि कुछ अनजानी गलतियों के कारण नियोक्ता का आपमें इंट्रेस्ट खत्म हो जाता है. पर आपक्को उन गलतियों के बारे में पता ही नहीं चलता, इसलिए आज यहाँ पर आपको बताया गया है कि इंटरव्यू के समय ध्यान रखने योग्य कुछ महत्वपूर्ण बातें.\nअपना गुणगान भूलकर भी ना करें (Do not compliment in interview) –\nजब भी आप किसी जॉब इंटरव्यू के लिए जाएं तो नियोक्ता के सामने अपना गुणगान कम से कम करें अर्थात अपने बारे में ज्यादा बात न करें जितना पूछें उतना ही जवाब दें. एक नियोक्ता हमेशा उम्मीदवार में टीम प्लेयर की तलाश करता है. इसलिए इंटरव्यू के दौरान ये गलती करने से हमेशा बचें.\nसवाल न पूछना (Do not ask questions in interview) –\nअक्सर लोग इंटरव्यू के दौरान सवाल पूछने से डरते हैं और बाद में उन्हें इसका खामियाजा भी उठाना पड़ता है. अगर इंटरव्यू के दौरान सवाल पूछने का अवसर मिले, तो इसका फायदा जरूर उठाएं जॉब इंटरव्यू कभी भी वन-साइडेड नहीं होना चाहिए. अगर आप चाहते हैं कि नियोक्ता का इंट्रेस्ट बना रहे, तो इसके लिए अपनी ओर से भी सवाल जरूर पूछें.\nपूरी तैयारी ना रखना (No preparation for interview) –\nजब भी किसी इंटरव्यू के लिए जाएं तो सबसे पहले अपनी ओर से पूरी रिसर्च कर के जाएं. जॉब से जुड़ी जानकारी न होने के कारण बहुत से उम्मीदवार इंटरव्यू नहीं निकल पाते. ऐसे में इंटरव्यू देने से पहले रिसर्च करना कभी ना भूलें.\nपुरानी जॉब की बुराई भूलकर भी ना करें (Do not do evil of old job in interview) –\nबहुत से लोग नियोक्ता के सामने अपनी पुरानी जॉब की बुराई करने की गलती कर देते हैं. लेकिन अगर आप अपने सेलेक्शन चांसेज बढ़ाना चाहते हैं तो कभी भी ये गलती ना करें. इससे नियोक्ता की नजरों में आपकी खराब छवि बनती है.


Groww App पर कैसे SIP शुरू किया जाए - in Hindi - Groww\nHome>Blog>Journal>Groww App पर कैसे SIP शुरू किया जाए – in Hindi\nक्या आप SIP शुरू करना चाहते हैं? नीचे दिए गए समाधान को देख आसानी से करे SIP शुरू Groww Android App पर.\nStep1: म्यूच्यूअल फण्ड का नाम टाइप करें\nऊपर, दाहिने मैग्नीफाइंग गिलास को क्लिक करें और म्यूच्यूअल फण्ड का नाम लिखें.\nStep 2: म्यूच्यूअल फण्ड चुनें\nम्यूच्यूअल फण्ड का नाम लिखने के बाद आपको उसके नीचे कुछ म्यूच्यूअल फण्ड दिखेंगे. अपने पसंद के म्यूच्यूअल फण्ड पर क्लिक करें.\nStep 3: ‘Invest Now’ पर क्लिक करें\n‘Invest Now’ पर क्लिक करें और SIP शुरू करने क लिए ‘SIP’ पर क्लिक करें.\nStep 4: निवेश करने वाला रकम भरें\nजितने रकम की SIP शुरू करना चाहते हैं उतना रकम यहाँ लिख दें. उसके बाद ‘Proceed’ पर क्लिक करें.\nStep 5: SIP कटने का दिन चुनें\nजिस दिन आप चाहते हैं SIP कटे आपके account से, वो दिन चुन लें. फिर, ‘I’ll Invest’ पर क्लिक करें.\nStep 6: Confirm करें\nइसके बाद ‘Confirm & Pay’ पर क्लिक करें और फिर ‘Pay First Installment’ क्लिक करें.\nStep 7: Payment पूरा करें\nआपको आपके बैंक के लॉगिन पेज पर ले जाया जाएगा. Online shopping की तरह पेमेंट पूरा करें .\nअपने अभी अपने SIP का पहला payment पूरा किया\nये पहला पड़ाव है SIP शुरू करने का. इसके बाद biller भी add कर लें.\nHow To Set Up Autopay Via OTP On GrowwWho Owns Groww : Founders, Promoters, Investors, and Other Details4 Years!Groww Raises $251 million in series E funding to Expand its BusinessVolatile Markets : What Should Investors Do in the Current Scenario